title: Times Square Church

text: Times Square Church on kristillinen monikansallinen seurakunta New Yorkissa, Yhdysvalloissa. Sen perusti vuonna 1987 pastori David Wilkerson, ja vuodesta 2001 sen vanhempana pastorina on toiminut Carter Conlon. Seurakuntaan kuuluu nykyisin noin 8 000 jäsentä yli sadasta eri kansallisesta alkuperästä, jotka kokoontuvat viikoittaiseen jumalanpalvelukseen ja ylistykseen. Seurakunnan vapaaehtoiset työntekijät muodostava yli neljäkymmentä eri palvelumuotoa, joista osa huolehtii muun muassa New Yorkin kaupungin asunnottomien ihmisten ruokinnasta ja toiset keskittyvät orpolasten hoitoon Etelä-Afrikassa. Seurakunnalla on kolme päätavoitetta, joihin se on pyrkinyt sen perustamisesta lähtien:Seurakunnan rakennus on arkkitehtuuriltaan yksi New Yorkin tärkeimmistä yksittäisistä rakennuksista ja sen osuutta nähtävyytenä pidetään myös merkittävänä turistien keskuudessa. Se oli 1930-luvulla ensimmäinen teatteri, joka alkoi näyttää elokuvia Times Squarella. Rokokootyylinen sisustus seurakunnassa oli tyypillinen 1920-luvun elokuvateattereissa. Seurakuntatilojen kattoja ja seiniä koristavat kymmenet muraalit, jotka edustavat 1800-luvun Ranskaa. Aulassa on Leif Neandrossin suunnittelema kahdeksanosainen tila, jossa on myös seinämaalauksia. Auditorio on yksi alueen suurimmista 1 506 istumapaikallaan. Lavaa pidetään suurimpana ja parhaiten varusteltuna koko New Yorkin teattereista. Sen keskeisen sijainnin ansioista monet kaupunkilaiset pitävät sitä jumalanpalveluspaikkanaan.


title: Times Square Church

text: David Wilkerson oli omien sanojensa mukaan saanut paljon kritiikkiä seurakunnan perustamisen hetkellä siitä, että hänen seurakunnassaan oli mustia ja valkoisia samassa kokouksessa. Nykyisin seurakunnan tilaisuuksiin osallistuu ihmisiä yli sadasta eri kansallisesta alkuperästä. Myöhemmin häneltä oli kysytty, mikä hänen menestyksensä salaisuus on, johon hän vastasi: "Me teemme kaiken väärin (muiden näkökulmasta). Meillä ei ole mitään suunnitelmaa tai ohjelmaa kokouksessa, me vain rukoilemme ja paastoamme". Pastori Ben Crandallin mukaan seurakunta jakaa jokaiselle uudelle kristitylle ilmaiseksi Johanneksen Evankeliumi -kirjan.


title: Times Square Church

text: Viikoittain kokouksia on sunnuntaisin kolme, alkaen klo 10:00; 15:00 ja 18:00. Ihmiset tulevat tunteja aikaisemmin kokouksiin varaamaan paikkansa, jättäen jotakin penkille ja lähtevät sitten aamupalalle tai lounaalle. Tiistaisin ja perjantaisin on myös kokouksia klo 19:00 alkaen. Seurakunnan kokousten, pienryhmien ja kurssien lisäksi viikoittain seurakunnassa on rukoustilaisuuksia noin 15 tunnin verran. Maanantaisin seurakunta on suljettu.


title: Times Square Church

text: Viikoittaisista kokouksista pystyy seuraamaan Internetin kautta suoratoistona sunnuntain klo 10:00alkavaa kokousta, joka alkaa Suomen aikaan klo 17:00. Katso tai kuuntele suorana.


title: Times Square Church

text: Prayer In The Square on vuosittainen rukoustapahtuma ja yleisötilaisuus Times Square -alueella. Kadulla tapahtuvan rukouksen ja ylistyksen tarkoituksena on koota kristityt samaan tapahtumaan rukoilemaan tunnin ajaksi kaupungin ja kansan tulevaisuuden puolesta. Tapahtumaa näytetään myös suurelta "News Astrovision screen" -ruudulta "One Times Square" -rakennuksesta tapahtumaan osallistuville. Useat radiokanavat lähettävät sen alueella suorana sekä internetin kautta Ensimmäisestä tapahtumasta lähtien, vuodesta 2007, sen järjestäjänä on toiminut Times Square Church -seurakunta. Tapahtuma on levinnyt ainakin Belfastiin 26. syyskuuta 2010 pidetyssä tapahtumassa, joka oli nimetty "Prayer @ The Square 2010".


title: Times Square Church

text: Vierailevat pastorit


title: Duncan Keith

text: Duncan Keith (s. 16. heinäkuuta 1983 Winnipeg, Manitoba, Kanada) on kanadalainen jääkiekkopuolustaja, joka pelaa NHL-seura Chicago Blackhawksissa. Keith on Chicagon vuoden 2002 toisen kierroksen varaus ja 54. varaus NHL:ssä. Keith pelasi kaksi kautta AHL-seura Norfolk Admiralsissa ennen kuin siirtyi NHL-joukkueeseen. Keith on kolminkertainen Stanley Cup ja kaksinkertainen olympiavoittaja.


title: Duncan Keith

text:
Joulukuun 2009 alussa Keith solmi Chicagon kanssa 13-vuotisen pelaajasopimuksen, jonka arvo on 72 miljoonaan Yhdysvaltain dollaria. Keith voitti Chicagon kanssa Stanley Cupin kaudella 2009–2010.
Keith palkittiin kauden päätteeksi James Norris Memorial Trophy-palkinnolla, eli kauden parhaan puolustajan palkinnolla. Hän teki kyseisellä kaudella 14 maalia, 55 syöttöä eli yhteensä 69 pistettä. Kauden päätteeksi Keith nappasi uransa toisen Stanley Cupin. Kaudella Keith oli puolustajien pistepörssin kakkonen ja hänet palkittiin toistamiseen Norris Trophylla. Kaudella Keith voitti uransa kolmannen Stanley Cupin Chicagon riveissä ja palkittiin mestaruuden ratkaisseen ottelun jälkeen pudotuspelien arvokkaimman pelaajan palkinnolla Conn Smythe Trophylla.


title: Miss Moneypenny

text: Neiti Moneypenny on James Bondin esimiehen, M:n pitkäaikainen sihteeri. Elokuvissa Moneypennyllä on usein tärkeä tehtävä. Hänen lupsakka flirttailunsa auttaa katsojia tajuamaan James Bondin viehätysvoimaa naisten keskuudessa. Moneypenny on erittäin tehokas ja suvaitseva työntekijä. Hän on useasti ilmaissut olevansa varsin kiinnostunut Bondista, mutta suhde ei ole edennyt flirttailua pidemmälle. Eri elokuvissa Bondin ja Moneypennyn suhdetta on kuvailtu erilaisiksi, esimerkiksi elokuvissa "Salainen agentti 007 ja tohtori No" sekä "Salainen agentti 007 Istanbulissa" Moneypenny flirttailee Bondille, mutta hänen asenteessaan ei ole mitään epätoivoista. "007 ja Kultasormessa" Moneypenny yrittää aktiivisesti saada Bondia kiinnostumaan suhteesta ja antaa kaihoisia kommentteja avioliitosta. Teema toistuu elokuvassa "Timantit ovat ikuisia", jossa Moneypenny kertoo haluavansa timantin vasempaan nimettömäänsä. "Elät vain kahdesti" -elokuvassa Bond suhtautuu ehkäpä vähän väheksyvästi naiseen, kun tämä keksii tunnussanaksi ”rakastan sinua” ja pyytää Jamesia sanomaan sen ääneen muistaakseen. Elokuvassa "Hänen majesteettinsa salaisessa palveluksessa" heidän välillään on jo lämmintä tunnelmaa, sillä Bondin häissä Moneypenny pyyhkii silmäkulmaansa.


title: Miss Moneypenny

text: Elokuvassa "007 ja kultainen silmä" Samantha Bondin näyttelemä Moneypenny ja Pierce Brosnanin Bond päätyvät suutelemaan erään takaa-ajon päätteksi. Naomie Harrisin Moneypenny elokuvissa "007 Skyfall" ja "007 Spectre" ei enää ole selvästi ihastunut Bondiin vaikka heidän leikkimielinen flirttailunsa jatkuukin.


title: Miss Moneypenny

text: Moneypennyn yksityiselämästä ei juurikaan tiedetä. Hän omistaa villakoiran ja aloitti uransa salakirjoitusosastolla.


title: Takimmainen selänpuoleinen sahalihas

text: Takimmainen selänpuoleinen sahalihas () on eläimillä esiintyvä uloshengityslihas. Muita uloshengityslihaksia ovat sisemmät kylkivälilihakset, musculus retractor costae ja poikittainen rintalihas. Takimmainen selänpuoleinen lihas on hyvin ohut, sahalaitainen lihas, jonka lihassyyt kulkevat kranioventraalisesti. Takimmainen selänpuoleinen sahalihas kulkee lanneselkäkalvosta kaudaalisiin kylkiluihin.


title: Päivät töissä

text: Päivät töissä on dancehall-artisti Lord Estin toinen studioalbumi vuodelta 2005. Albumilta julkaistiin singlet ”Heristä nyrkkii” ja ”Hellä ori” (mukana Mariska).


title: Sisin kylkivälilihas

text: Sisimmät kylkivälilihakset (t. kylkiluuvälilihakset) () kuuluvat uloshengityslihaksiin. Ne muodostavat sisempien kylkivälilihasten alle kylkiluiden väliin ohuen lihaslevyn, joka saattaa puuttua ylimpien kylkiluiden kohdalta. "Sisimmät" kylkivälilihakset ovat kylkivälilihaksista heikoimmin erottuvat, ja ne luetaankin usein osaksi "sisempiä" kylkivälilihaksia.


title: Sisin kylkivälilihas

text: Kuten sisempien, myös sisimpien kylkivälilihaksien lihassyyt kulkevat kohtisuoraan ulompien kylkivälilihasten syihin nähden eli lateraalisessa kohdassa kranioventraalisesti eli posteroinferiorisesti.


title: Sisin kylkivälilihas

text: Sisimpiä kylkivälilihaksia kuten muitakin kylkivälilihaksia hermottavat kylkivälihermot (selkäydinhermoista T1–T11).


title: Sisempi kylkivälilihas

text: Sisemmät kylkivälilihakset (t. kylkiluuvälilihakset) () kuuluvat uloshengityslihaksiin. Ne sijaitsevat ulompien kylkivälilihasten alla kylkiluiden välissä kiinnittyen vierekkäisten kylkiluiden reunaan. Sisempien kylkivälilihaksien lihassyyt kulkevat vastakkaiseen suuntaan kuin uloimmissa kylkivälilihaksissa eli kranioventraalisesti eli posteroinferiorisesti.


title: Sisempi kylkivälilihas

text: Sisempiä kylkivälilihaksia kuten muitakin kylkivälilihaksia hermottavat kylkivälihermot (selkäydinhermoista T1–T11).


title: Tulin teitä muistuttaan

text: Tulin teitä muistuttaan on dancehall-artisti Lord Estin kolmas studioalbumi. Albumi julkaistiin 23. tammikuuta 2008. Albumilta julkaistiin singleinä kappaleet "Sä teet", "Ilman itsekurii" ja "Jotkut muijat". "Tulin teitä muistuttaan" nousi parhaimmillaan Suomen virallisen albumilistan 35. sijalle.


title: Haamukilpailut

text: Haamukilpailut on Merja Jalon kirjoittama lasten hevosaiheinen kirja vuodelta 2008. Kirja kertoo Nummelan ponitallilla järjestetyistä ratsastuskilpailuista. Pojat haluaisivat osallistua kisoihin tallin hevosilla, mutta tallin omistaja ei suostu, joten pojat järjestävät omat haamukilpailut.


title: Haamukilpailut

text: Haamukilpailut on 1970-luvulla alkaneen Nummelan ponitalli -sarjan 63. osa. Turkulainen Merja Jalo on ilmoittanut kirjoittavansa niin kauan kuin hänen kirjojaan lukevat tytöt haluavat.


title: Luettelo vuoden 1986 miehittämättömistä avaruuslennoista

text:
Vuonna 1986 tehtiin 133 satelliitin tai miehittämättömän avaruusluotaimen laukaisua. Seitsemän laukaisua epäonnistui vieden tuhoon suuremman määrän satelliitteja. Ensimmäinen NASAn avaruussukkulan tuho laukaisussa vei tuhoon pari satelliittia ja
useita astronautteja tuoden kantoraketit takaisin käyttöön Yhdysvalloissa etenkin asevoimien satelliittien laukaisuissa. Ariane 2:n tuho johto osaltaan tämän Ariane-version pieneen käyttömäärään.


title: Sakari Matinlauri

text: Sakari Matinlauri (s. 20. lokakuuta 1957 Liminka) on suomalainen kuvanveistäjä.


title: Sakari Matinlauri

text: Matinlauri opiskeli Limingan taidekoulussa vuosina 1976-1978 ja Lahden taideinstituutissa vuosina 1978-1982. Hän valmistui kuvanveistäjäksi Lahden taidekoulusta vuonna 1982., taiteilijana Matinlauri debytoi Nuorten näyttelyssä vuonna 1980. Taiteellisen työnsä ohella Matinlauri on opettanut kuvanveistoa Limingan taidekoulussa sekä plastista sommittelua Oulun ja Lapin yliopistoissa.


title: Sakari Matinlauri

text: Matinlauri on Suomen Kuvanveistäjäliiton ja Oulun Taiteilijaseura -63 ry:n jäsen. Hän asuu ja työskentelee Oulun Pikisaaressa.


title: Sakari Matinlauri

text: Matinlauri on yksi suomalaisista eturivin kuvanveistäjistä. Hänen teostensa aiheet lähtevät luonnosta ja klassisesta mytologiasta. Matinlaurin veistosten päämateriaali on puu, minkä lisäksi hän käyttää metallia ja paperia. Hänen teoksiaan on ollut esillä useissa näyttelyissä niin Suomessa kuin ulkomaillakin. Matinlaurin teoksia löytyy muun muassa Oulun ammattikorkeakoulun, Sanomalehti Kalevan, Lahden evankelis-luterilaisen seurakunnan, Zwickaun kaupungin, Villa Carlos Pazin kaupungin, Pannon Pharma Pecsvaradin, Lahden taidemuseon ja Oulun taidemuseon kokoelmista.


title: Lehväkertut

text: Lehväkertut ("Abroscopus") on silkkikerttusten heimoon kuuluva varpuslintusuku.


title: Ymmerstan koulu

text: Ymmerstan koulu on Espoon Ymmerstassa sijaitseva vuonna 2003 perustettu alakoulu. Koulua käy noin 350 oppilasta esiopetuksesta kuudesluokkalaisiin.


title: Ymmerstan koulu

text: Koulussa korostetaan kirjallisuuden, ilmaisutaidon ja tiedonhallintataitojen opetusta. Koulussa opiskellaan A1-kielenä englantia kolmannelta luokalta lähtien. Valinnaisena vieraana kielenä (A2-kieli) voi opiskella ranskaa.


title: Ymmerstan koulu

text: Koulun rehtorina toimii Hannele Frantsi.


title: Rho Ophiuchi

text: Rho Ophiuchi (ρ Ophiuchi, ρ Oph) on himmeä sininen tähti Käärmeenkantajan tähdistössä eteläisellä tähtitaivaalla. Tähti näkyy juuri ja juuri edullisissa oloissa napapiirin eteläpuolella. Tähden näennäinen kirkkaus on 4,57 ja se sijaitsee 394 valovuoden päässä Maasta. Tähden spektrityyppi on B2V ja absoluuttinen kirkkaus on −0,84. Tähti tunnetaan siitä, että sen lähellä Maasta katsoen on pimeitä sumuja ja syntyviä tähtiä.


title: Musculus retractor costae

text: Musculus retractor costae on eläimillä uloshengityslihaksiin kuuluva lihas. Muita uloshengityslihaksia ovat takimmainen selänpuoleinen sahalihas, sisempi kylkivälilihas ja poikittainen rintalihas. Musculus retractor costae lähtee lanneselkäkalvosta ("fascia thoracolumbalis") sekä lannenikamien poikkihaarakkeista ja päättyy viimeisen kylkiluun kaudoproksimaaliseen reunaan.


title: Jukka Laitakari

text: Jukka Laitakari (s. 8. kesäkuuta 1941, Helsinki) on terveyskasvatuksen emeritusprofessori.


title: Jukka Laitakari

text: Jukka Kalevi Laitakari on koulutukseltaan terveyskasvatuksen tohtori, PhD. 1960-luvulla hän työskenteli Jyväskylän kasvatusopillisen korkeakoulun liikuntahygienian ja kansanterveyden assistenttina. Tämän jälkeen hän toimi 30 vuotta terveyskasvattajana ja tutkijana puoliksi Itä-Kanadassa ja puoliksi UKK-instituutissa Tampereella. Vuosina 2000–2006 Laitakari työskenteli Jyväskylän yliopistossa terveyskasvatuksen professorina.


title: Luettelo vuoden 1987 miehittämättömistä avaruuslennoista

text: Vuonna 1987 tehtiin 136 satelliitin tai muun miehittämättömän avaruusaluksen laukaisua.


title: Aasiantöpökerttuset

text: Aasiantöpökerttuset ("Urosphena") on silkkikerttusten heimoon kuuluva varpuslintusuku.


title: Alfred Laubmann

text: Alfred Louis Laubmann (10. lokakuuta 1886 Kaufbeuren Baijeri – 18. lokakuuta 1965 München) oli saksalainen lintutieteilijä.


title: Alfred Laubmann

text: Laubmann oli oppiarvoltaan tohtori ja työskenteli Münchenin eläintieteellisessä museossa. Hän lahjoitti museolle huomattavan kokoelman linnunnahkoja, yli 6 000 näytettä palearktiselta alueelta.


title: Alfred Laubmann

text: Laubmann nimesi kaksi uutta lintulajia, isokuningaskalastajan ("Alcedo hercules") ja kiinanlaulurastaan ("Turdus mupinensis").


title: IK Comet

text: I.K. Comet oli norjalainen jääkiekkoseura Haldenista, joka pelasi Norjan pääsarjassa GET-ligaenissa. Joukkue pelasi kotiottelunsa Haldenin jäähallissa jonka yleisökapasiteetti on 1 800. Joukkueen värit olivat vihreä, musta ja valkoinen.


title: IK Comet

text: Ishockeyklubben Comet on perustettu vuonna 1961. Joukkue sai oman hallinsa vuonna 1988, kun Haldenin jäähalli rakennettiin.


title: Mark W. Clark

text: Mark Wayne Clark (1. toukokuuta 1896 Sackets Harbor, New York, Yhdysvallat – 17. huhtikuuta 1984 Charleston, Etelä-Carolina, Yhdysvallat) oli yhdysvaltalainen sotilas ja kenraali ensimmäisessä maailmansodassa, toisessa maailmansodassa ja Korean sodassa. Hän yleni urallaan neljän tähden kenraaliksi ja sai Distinguished Service Cross ja Distinguished Service Medal -mitalit. Uransa aikana Clark ehti komentaa toisessa maailmansodassa Yhdysvaltain 5. armeijaa ja Liittoutuneiden 15. armeijaryhmää ja Korean sodassa hän toimi yhtenä YK:n joukkojen korkeimmista johtajista.


title: Mark W. Clark

text: Valmistuttuaan 1917 West Pointista osallistui Clark ensimmäiseen maailmansotaan luutnanttina Yhdysvaltain 5. divisioonassa. Clark yleni sodan aikana yliluutnantiksi.


title: Mark W. Clark

text: Clarck tuli tunnetuksi 1942, kun hän oli Pohjois-Afrikan maihinnousussa operaatiota johtaneen kenraali Dwight D. Eisenhowerin apulaisena. Syyskuussa 1942 hänet ylennettiin kenraaliluutnantiksi ja vuoden kuluttua kenraalimajuriksi.


title: Mark W. Clark

text: Tammikuussa 1943 Clark sai komentoonsa Yhdysvaltain 5. armeijan, jonka tehtävänä oli syyskuussa nousta maihin Salernossa Italian rannikolla ja edetä sen jälkeen pohjoiseen. Clarkin onnistuttua valloittamaan Napolin ja Volturnon hän eteni Monte Cassinon edustalle. Hänet määrättiin 15. armeijaryhmän komentajaksi joulukuussa 1944 ryhmän entisen komentajan Harold Alexanderin siirryttyä muihin tehtäviin. Ryhmän komentajana hän johti Monte Cassinon taistelua sekä siihen liittyvää Anzion maihinnousua. Hyökkäys ei tuottanut toivottua tulosta, vaikka luostaria pommitettiin rajusti.


title: Madagaskarinkerttuset

text: Madagaskarinkerttuset ("Nesillas") on kerttusten heimoon kuuluva varpuslintusuku. Aiemmin suku katsottiin kuuluvaksi kerttuihin. Madagaskarinkerttusiin kuuluu BirdLifen mukaan viisi lajia:


title: Jezebel

text:
Jezebel on vuonna 1938 ensi-iltansa saanut draamaelokuva, jonka ohjasi William Wyler ja tuotti Hal B. Wallis ja William Wyler. Elokuvan pääosissa ovat Bette Davis ja Henry Fonda, ja sivuosissa muiden muassa George Brent, Donald Crisp, Fay Bainter, Margaret Lindsay ja Richard Cromwell. Elokuvan käsikirjoittivat Clements Ripley, Abem Finkel, John Huston ja Robert Buckner, joka perustuu samannimiseen näytelmään, jonka on kirjoittanut Owen Davis, Sr. Elokuva sai ensi-iltansa Yhdysvalloissa 10. maaliskuuta 1938, ja Suomessa 14. elokuuta 1938.
Elokuva oli Warner Bros. -yhtiön tuottama. Elokuva kestää noin 103 minuuttia (1 h, 43 min.)


title: Jezebel

text: "Jezebel" menestyi hyvin ennen muuta Bette Davisin näyttelijäsuorituksen, Ernest Hallerin kuvauksen ja Max Steinerin musiikin ansiosta. Davis saikin osastaan parhaan naispääosan Oscar-palkinnon, kun taas Haller ja Steiner joutuivat tyytymään ehdokkuuksiin. "Jezebelin" on sanottu olevan Warnerin lohdutuspalkinto Davisille, koska hän ei saanut Scarlett O'Haran roolia "Tuulen viemäässä". Näiden elokuvien samankaltaisuudet ovatkin silmäänpistäviä.


title: Jezebel

text: Pilalle hemmoteltu ja vahvatahtoinen New Orleansissa asuva kaunotar Julie Marsden (Bette Davis) on kihloissa pankkiiri Preston ”Pres” Dillardin (Henry Fonda) kanssa. Kun Pres kerran kieltäytyy jättämästä töitään ja lähtemästä Julien mukaan ostamaan tälle pukua, Julie päättää kostaa ja pukeutua vuoden tärkempiä tanssiaisia varten häpeämättömään punaiseen pukuun, vaikka naimattomien naisien odotetaan pukeutuvan valkoisiin. Kaikki Julien ystävät järkyttyvät, mutta kukaan ei onnistu puhumaan Julieta ympäri, jotta tämä luopuisi päähänpistostaan.


title: Jezebel

text: Olympus-tanssiaisissa kaikki tanssilattialla olevat naiset ovat pukeutuneet valkoisiin. Presin ja Julien sisääntulo aiheuttaa kaikissa läsnäolijoissa tyrmistystä ja paheksuntaa. Julie ymmärtää viimein kömmähdyksensä vakavuuden ja rukoilee Presiä viemään hänet kotiin. Tällä kertaa Pres on kuitenkin järkähtämätön, ja hän kieltäytyy lähtemästä mihinkään. Hän pakottaa Julien tanssimaan kanssaan. Kaikki muut tanssijat lähtevät pois, ja he jäävät tanssilattialle yksin. Pres käskee epäröivää kapellimestaria jatkamaan. Pres ja Julie tanssivat kappaleen loppuun muiden vieraiden katsellessa heitä.


title: Jezebel

text: Tanssiaisten loputtua Pres jättää Julien ja purkaa heidän kihlauksensa epäsuorasti. Julie läimäyttää Presiä hyvästiksi kasvoihin. Täti Belle Massey (Fay Bainter) kehottaa Julieta lähtemään Presin perään ja anomaan anteeksiantoa, mutta Julie kieltäytyy, sillä hän uskoo kopeasti miehen vielä palaavan takaisin hänen luokseen. Sen sijaan Pres lähtee kuitenkin pohjoiseen tekemään liiketoimia. Julie sulkeutuu taloonsa ja kieltäytyy tapaamasta ketään.


title: Jezebel

text: Kuluu vuosi. Pres palaa viimein takaisin auttamaan tri Livingstonea (Donald Crisp) vakuuttamaan New Orleansin viranomaiset ryhtymään vastatoimiin keltakuume-epidemian pysäyttämiseksi. Ennen kuin Pres ehtii pysäyttää Julieta, tämä nöyryyttää itseään ja rukoilee hänen anteeksiantoaan ja rakkauttaan. Sitten Pres esittelee Julien uudelle vaimolleen Amylle (Margaret Lindsay), jonka kanssa hän meni naimisiin pohjoisessa ollessaan.


title: Jezebel

text: Tyrmistynyt Julie taivuttelee ihailijansa, taitavan kaksintaistelija Buck Cantrellin (George Brent), haastamaan riitaa Presin kanssa. Asiat menevät kuitenkin vinoon, sillä Presin sijasta tämän kokematon veli Ted (Richard Cromwell) haastaa Buckin kaksintaisteluun. Ted selviytyy taistelusta kuitenkin voittajana, ja Buck saa surmansa.


title: Jezebel

text: Kuten tri Livingstone oli useasti varoittanut, tappava keltakuume-epidemia pyyhkäisee kaupungin yli niin kuin monesti aiemminkin. Pres sairastuu, ja muiden sairastuneiden tapaan hänet määrätään karanteeniin eräälle saarelle. Amy valmistautuu lähtemään miehensä mukaan vaarantaen samalla oman henkensä, mutta Julie pysäyttää hänet. Julie kertoo Amylle, ettei tämä tiedä, miten orjien ja etelävaltiolaisten kanssa tulee toimia karanteenisaarella. Julie anoo Amya päästämään hänet tämän tilalle sovituksena omista teoistaan. Amy epäröi, sillä hän pelkää Presin yhä rakastavan Julieta. Julien on pakko myöntää, että Pres rakastaa vain ja ainoastaan Amya, minkä seurauksena Amy sallii Julien mennä Presin mukaan.


title: Shooting Star Press

text:
Shooting Star Press on showpainissa käytetty liike. Kun vastustaja makaa matolla, painija kiipeää kehätolpan päälle seisomaan ja hyppää vastustajan päälle ulospäinvoltilla, laskeutuen vastustajan päälle vatsa edellä. WWE on välillä estänyt liikkeen käyttämistä, koska jos Shooting Star Press epäonnistuu, se voi aiheuttaa vakavia loukkaantumisia. Liikkeen tunnetuimpia käyttäjiä ovat John Morrison, Billy Kidman ja Evan Bourne.
Tunnetuimman pieleen menneen Shooting Star Pressin teki Brock Lesnar. WrestleMania XIX-tapahtumassa Lesnar yritti suorittaa liikkeen Kurt Anglelle. Tällöin hän arvioi Anglen etäisyyden väärin, ja hyppäsi pää edellä Anglen kylkeen.


title: Berninan Alpit

text: Berninan Alpit on Itäisiin Alppeihin kuuluva vuoristoalue, joka sijaitsee Sveitsin ja Italian rajaseudulla. Se on itä-länsisuunnassa noin 20 km pitkä, pohjois-eteläsuunnassa noin 10 km leveä. Vuoristoalue erottaa kaksi laajaa jäätikköä: Vadret Morteratsch ja Vadret Roseg.


title: Berninan Alpit

text: Berninan Alppien korkein huippu on Piz Bernina (4 049 m).


title: Berninan Alpit

text: Berninan Alpit on Grajisten Alppien, Valais'n Alppien ja Bernin Alppien jälkeen eräs korkeimmista Alppien vuoristoalueista. Alueella sijaitsee Alppien itäisin yli 4 000 metriä korkea huippu, Piz Bernina (4 049 m). Se on samalla ainut 4 000 metrin ylittävä huippu, joka luetaan kuuluvaksi Itäisten Alppien puolelle.


title: Terry O’Malley

text: Terrence ”Terry” O'Malley (s. 21. lokakuuta 1940 Toronto, Ontario) on entinen jääkiekkoilija. Hän edusti Kanadaa kolmissa talviolympialaisissa (1964, 1968, 1980), joissa saavutti yhden pronssimitalin. Puolustajana pelannut O'Malley kutsuttiin International Ice Hockey Federation Hall of Fameen 1998.


title: Claes Christian Olrog

text: Claes Christian Olrog (1912 – 1985 Tucumán, Argentiina) oli ruotsalainen lintutieteilijä ja biologi.


title: Claes Christian Olrog

text: Olrog opiskeli biologiaa Uppsalan ja Tukholman yliopistoissa vuosina 1935–1945 ja väitteli 1945 tohtoriksi. Hän oli Einar Lönnbergin oppilas. Olrog työskenteli Ruotsin kansallismuseossa Tukholmassa ja teki tutkimusretkiä muun muassa Lappiin, Islantiin, Grönlantiin ja Tonavan suistoon. Hän tutki Tulimaata vuosina 1939–1941 ja Paraguayn pohjois- ja keskiosien linnustoa 1946–1947. Vuonna 1948 hän sai akateemisen viran Tucumánin kansallisen yliopiston Instituto Miguel Lillosta Pohjois-Argentiinassa ja tutki Etelä-Amerikan luontoa pitkään ja aktiivisesti.


title: Claes Christian Olrog

text: Olrog aloitti eteläamerikkalaisten lintujen rengastamisen vuonna 1961 ollen eräs maanosan ensimmäisistä rengastajista. Hän julkaisi rengaslöydöistä useita raportteja.


title: Claes Christian Olrog

text: Olrog julkaisi yli sata tieteellistä kirjoitusta biologian eri aihepiireistä. Vuonna 1959 hän julkaisi kenties tärkeimmän kirjansa, "Las Aves Argentinas".


title: Claes Christian Olrog

text: Olrog nimesi useita lintujen alalajeja ja vuonna 1958 yhden uuden lajin, rapulokin ("Larus atlanticus").


title: National Amusements

text: National Amusements on yhdysvaltalainen viihdeteollisuusyritys, joka omistaa muun muassa noin 1 500 elokuvanäyttämöä 12 Yhdysvaltain osavaltiossa, Argentiinassa, Brasiliassa, Chilessä, Venäjällä ja Isossa-Britanniassa. Yrityksen alkuperäinen nimi oli Northeast Theatre Corporation, ja sen perusti Michael Redstone vuonna 1936. Yhtiön kotipaikka on Massachusettsin osavaltiossa sijaitseva Dedham.


title: National Amusements

text: National Amusementsin pääomistaja on Michael Redstonen poika Sumner Redstone, joka omistaa yhtiöstä 80 prosenttia. Loput 20 prosenttia omistaa Sumner Redstonen tytär Shari Redstone.


title: National Amusements

text: National Amusements on CBS Corporationin ja Viacomin pääomistaja.


title: Davlekanovo

text: Davlekanovo (, baškiiriksi Дәүләкән, "Däüläkän") on kaupunki Baškortostanin tasavallassa Venäjällä. Se sijaitsee Belajaan laskevan Djoma-joen rannalla 109 kilometriä Ufasta lounaaseen. Kaupunki on Davlekanovon piirin keskus. Sen kautta kulkee Ufan ja Pohvistijevon välinen rautatie (Davlekanovin asema). Asukkaita on 24 500 henkeä (vuonna 2008).


title: Davlekanovo

text: Kaupunki on saanut alkunsa Itkulovon kylän viereen perustetusta Davlekanovon asemataajamasta. 1800-luvulla se oli huomattava myllyteollisuuden ja viljakaupan keskus. Kaupunginoikeudet taajama sai vuonna 1942. Nykyään Davlekanovossa on mylly- ja rehuteollisuuden lisäksi myös muuta elintarviketeollisuutta, suuri tiilitehdas ym.


title: Diyllos

text: Diyllos oli ateenalainen historioitsija. Hän kirjoitti vuosien 357 eaa. ja 297 eaa. välistä aikaa käsittäneen eteenpäin teoksen. Tämä teos on hävinnyt katkelmia lukuun ottamatta. Myöhemmät historioitsijat kuten Diodoros Sisilialainen ja luultavasti myös Quintus Curtius Rufus käyttivät Diylloksen teosta lähteenään.


title: Toivo J. Kuukkanen

text: Toivo Johan Kuukkanen (10. tammikuuta 1886 Jyväskylän maalaiskunta – 30. lokakuuta 1978 Helsinki) oli suomalainen ammattiyhdistysvaikuttaja, nykyisen Suomen Metallityöväen Liiton (SML) perustajajäsen ja sen liittovaltuuston pitkäaikainen puheenjohtaja.


title: Toivo J. Kuukkanen

text: Kuukkasen vanhemmat olivat Oskari Kuukkanen ja Katariina, o.s. Juhontytär Emonen. Toivo Johan avioitui vuonna 1907 Klaara Siviä Marjosen (1889–1975) kanssa, joka oli kotoisin Jyväskylän Nyrölästä. Heillä oli lapset Kalervo, Jenny, Viljo, Väinö ja Meeri.


title: Toivo J. Kuukkanen

text: Toivo Johanin koulunkäynti jäi kansakouluun. Kaksitoistavuotiaasta alkaen hän kävi töissä tukkimetsässä. Klaaran kanssa avioon mennessään hän oli vielä tukkitöissä, mutta pääsi pian Väinölän konepajalle Jyväskylään. Siellä hän aloitti työuransa puusepänverstaassa. Sitten tuli muutto ensin Tampereelle ja sen jälkeen Kotkaan metallimiehen hommiin. Vuonna 1915 Kuukkanen muutti perheineen Helsinkiin, josta tuli hänen lopullinen kotikaupunkinsa; täältä hän myös lähti sisällissotaan punaisten puolella. Hän toimi muun muassa esikuntapäällikkönä Satakunnan rintamalla Noormarkussa ja osallistui Noormarkun–Harjakankaan taisteluun sekä myöhemmin pääkaupunkiin palattuaan Helsingin taisteluun, jonka yhteydessä hänet vangittiin senaatin tiloista. Helsingissä alkoi ura mallipuuseppänä Kone ja Sillassa ja jatkui Valimo Suomessa, jossa hän oli töissä malliveistäjänä noin 30 vuotta.


title: Toivo J. Kuukkanen

text: Toivo Kuukkanen oli yksi Suomen Metallityöväen Liiton perustajajäsenistä ja hän toimi pitkään eri luottamustehtävissä. Hän oli liittotoimikunnan jäsen 1930–1934 ja 1940–1951, liittovaltuuston jäsen 1934–1940 ja 1951–1959 sekä liittovaltuuston puheenjohtaja 1934–1940 ja 1952–1959. T.J. Kuukkanen oli myös Helsingin Työväenyhdistyksen varapuheenjohtaja, osittain samaan aikaan SML:n Liittovaltuuston puheenjohtajan toimen kanssa, vuosina 1934–1957 Eläkkeelle 1959 siirtyessään Kuukkanen oli osallistunut järjestön johtotyöhön 28 vuoden ajan. Vuonna 1959 hänet nimitettiin Metallityöväen Liiton kunniajäseneksi.


title: Toivo J. Kuukkanen

text: Metalliliiton piirissä Kuukkanen tunnettiin myös "pappa Kuukkasena" ja "isä Kuukkasena". Ensimmäinen nimitys johtui osin hänen iästään, toinen hänen pojastaan Viljo Kuukkasesta, joka samanaikaisesti loi uraa samassa liitossa. Toivo Kuukkanen tunnettiin lausunnoissaan ”harkitsevana ja varovaisena miehenä, mutta silti vankkumattomana ammattiyhdistysmiehenä ja sosialidemokraattina, jonka arvostelukykyyn aina voidaan luottaa”. Ehkäpä juuri näistä syistä hän sai työväenliikkeessä runsaasti arvostusta ja merkittäviä tehtäviä. Hänellä oli myös luontaista karismaa.


title: Toivo J. Kuukkanen

text: Kun Toivo Kuukkanen 28 vuoden jälkeen jätti luottamustoimensa, Metallityöväen Liitto myönsi hänelle eläkkeen, vaikka hän ei ollut koko aikana ollut järjestössä päivääkään töissä; ainakin vuoteen 1969 mennessä menettely oli ainutlaatuinen.


title: Toivo J. Kuukkanen

text: Työväenliike tuli nuorelle Kuukkaselle tutuksi jo kotona, vaikka Oskari-isä ei liittoon tai puolueeseen kuulunutkaan. Toivo Johan seurasi työväen nuorisoseuratoimintaa, kunnes hänestä alkoi tuntua, että hän kuului siihen joukkoon. Väinölän konepajalla Toivo Johan sitten liittyi Sosialidemokraattiseen puolueeseen kirjoittautumalla Jyväskylän Jokivarren työväenyhdistyksen jäseneksi. Teoriaan hän perehtyi Jokivarren vuosina lähinnä lukemalla. Tampereen aikanaan Toivo Johan liittyi myös työväen ammattiliikkeeseen.


title: Toivo J. Kuukkanen

text: Poliittisen uransa T.J. Kuukkanen aloitti Suomen Työläisliitossa (STL) toimimalla syksyllä 1929 perustetun metallityöläisten jaoston liittotoimikunnan jäsenenä. Tässä ominaisuudessa hänestä tuli myös SAK:n perustajajäsen; hän kuului uuden keskusjärjestön perustavaan valiokuntaan. Kuukkanen toimi SML:n edustajana Työväen Sivistysliitossa 1951–1959, Lomaliitossa 1953 ja Työväen matkailuliitossa 1952–1959.


title: Toivo J. Kuukkanen

text: Toivo Kuukkanen oli vuokrannut kaupungilta siirtolapuutarhapalstan Kumpulasta. Hän oli mukana kevättalvena 1927 Kaisaniemen koululla järjestetyssä tilaisuudessa, jossa perustettiin toimikunta valmistelemaan Kumpulan Siirtolapuutarhayhdistyksen perustamista. T.J. Kuukkanen oli useita vuosia yhdistyksen jäsen ja rahastonhoitaja. Myöhemmin puutarhanhoito siirtyi Tammelundiin (nykyinen Tammisalo), jonne T.J. Kuukkanen rakensi perheineen omakotitalon. Hän myös kalasti ja luki runsaasti kirjallisuutta.


title: Dalmatovo

text: Dalmatovo () on kaupunki Kurganin alueella Venäjällä. Se sijaitsee Toboliin laskevan Iset-joen varrella 192 kilometriä Kurganista luoteeseen. Kaupunki on Dalmatovon piirin keskus. Sen kautta kulkee Kurganin ja Jekaterinburgin välinen rautatie (Dalmatovon asema). Asukkaita on 14 000 henkeä (vuonna 2008).


title: Dalmatovo

text: Dalmatovo on saanut alkunsa vuonna 1644 perustetun Dalmatin neitsyt Marian taivaaseen astumisen luostarin yhteyteen syntyneestä kylästä. Vuonna 1781 siitä tuli kaupunki ja Permin lääniin kuuluneen kihlakunnan keskus. Vuonna 1797 kihlakunta lakkautettiin ja kaupunki alennettiin kyläksi. Vuonna 1947 Dalmatovosta tuli jälleen kaupunki. Nykyään siellä on elintarviketeollisuutta sekä elintarviketeollisuuden laitteita valmistava yritys.


title: Dalneretšensk

text: Dalneretšensk () on kaupunki Primorjen aluepiirissä Venäjällä. Se sijaitsee Ussuriin laskevan Bolšaja Ussurkan rannalla 412 kilometriä Vladivostokista pohjoiseen. Kaupunki on Dalneretšenskin piirin keskus. Sen kautta kulkee Vladivostokin ja Habarovskin välinen rautatie. Väestönlaskennan (2010) mukaan asukkaita oli 27 604 henkeä.


title: Dalneretšensk

text: Paikkakunta on saanut alkunsa Baikalin kasakoiden vuonna 1895 perustamasta asutuksesta. Vuonna 1917 siitä tuli kaupunki. Vuoteen 1972 saakka kaupungin nimenä oli Iman Bolšaja Ussurkan entisen nimityksen mukaan. Nimeä muutettiin Neuvostoliiton ja Kiinan konfliktia seuranneen kiinalaisperäisten nimitysten venäläistämiskampanjan aikana.


title: Dalneretšensk

text: Nykyään Dalneretšenskissä on lähinnä puunjalostus- ja elintarviketeollisuutta.


title: Poikittainen rintalihas

text: Poikittainen rintalihas () on uloshengityslihaksiin kuuluva lihas. Muita uloshengityslihaksia ovat sisemmät kylkivälilihakset, takimmainen selänpuoleinen sahalihas ja musculus retractor costae. Poikittainen rintalihas on kolmionmuotoinen lihas rintalastan viskeraalipinnalla. Se lähtee rintalastan vieskeraalipinnalta keskiviivasta ja päättyy kylkiluiden luu-rustoliitokseen.


title: Poikittainen rintalihas

text: Poikittaista rintalihasta hermottaa kylkivälihermo.


title: Dankov

text: Dankov () on kaupunki Lipetskin alueella Venäjällä. Se sijaitsee Donin yläjuoksulla 86 kilometriä Lipetskistä luoteeseen. Kaupunki on Dankovin piirin keskus. Sen kautta kulkee Ranenburgin ja Volovon välinen rautatie (Dankovin asema). Asukkaita on 22 300 henkeä (vuonna 2008).


title: Dankov

text: "Donkovin" kauppalaituri sijaitsi alun perin Donin vasemmalla rannalla 34 kilometrin päässä nykyisestä kaupungista. Vuonna 1563 se siirrettiin uudelle paikalle Donin oikealle rannalla. 1600-luvun puoliväliin saakka siellä oli Venäjän etelärajaa suojannut linnoitus. Vuonna 1778 Dankovista tuli Rjazanin lääniin kuulunut kihlakuntakaupunki. Vuosina 1796–1804 ja 1924–1959 sillä ei ollut kaupungin statusta. Nykyään kaupungissa on mm. kemian tehdas, teräsbetonirakennetehdas sekä elintarviketeollisuutta.


title: Degtjarsk

text: Degtjarsk () on kaupunki Sverdlovskin alueella Venäjällä. Se sijaitsee Uralin itärinteellä Vjazovka-joen rannalla 61 kilometriä Jekaterinburgista länteen. Asukkaita on 15 300 henkeä (vuonna 2005).


title: Degtjarsk

text: Paikkakunta on syntynyt vuonna 1914 rikkikiisuesiintymän yhteyteen. Vuonna 1953 siitä tuli kaupunki. Nykyään Degtjarskissa louhitaan ja rikastetaan kuparimalmia.


title: Desnogorsk

text:
Desnogorsk () on kaupunki Smolenskin alueella Venäjällä. Hallinnollisesti kaupunki on suoraan Smolenskin alueen alainen. Kaupunki sijaitsee Dneprin sivujoen Desnan rannalla, maanteitse runsas 140 kilometriä Smolenskista kaakkoon. Jokeen on tehty pato ja näin on aikaansaatu ydinvoimalan lauhdeveden turvaava tekojärvi kaupungin pohjoispuolelle. Asukkaita kaupungissa oli 29 677 henkeä (vuonna 2010).
Paikkakunta on syntynyt 1960-luvulla lähellä sijaitsevan Smolenskin ydinvoimalaitoksen (sijainti ) rakentamisen yhteydessä. Vuonna 1974 siitä tuli Desnogorskin kaupunkimainen taajama ja vuonna 1989 kaupunki. Ydinvoimalan ohella kaupungissa toimii esimerkiksi muovipakkauksia ja elintarvikemuovia valmistava muovitehdas.


title: Kevään seitsemäntoista hetkeä

text: Kevään seitsemäntoista hetkeä (, "Semnadtsat mgnoveni vesny") on neuvostoliittolainen, toisen maailmansodan loppuvaiheisiin sijoittuva televisiosarja. 1973 valmistunut Tatjana Lioznovan ohjaama 12-osainen sarja perustuu Julian Semjonovin samannimiseen romaaniin. Teoksen alkuperäinen kokonaispituus on 840 minuuttia (jakson pituus noin 70 minuuttia).


title: Kevään seitsemäntoista hetkeä

text: Vuonna 2009 "Kevään seitsemäntoista hetkeä" -sarjan 35-vuotisjuhlan kunniaksi se ilmestyi restauroituna ja väritettynä. Restaurointiin kului kolme vuotta ja siihen osallistui asiantuntijoita Yhdysvalloista, Koreasta ja Kiinasta. Projektia johti itse Lioznova. Parhaiden neuvostotraditioiden mukaan kyseessä on maailman pisin väritetty elokuva. Myös ääntä on korjattu. Samalla jaksoja tiivistettiin noin 25 prosenttia.


title: Kevään seitsemäntoista hetkeä

text: Sarja kertoo kuvitteellisen neuvostovakoojan Maksim Isajevin toiminnasta natsi-Saksassa peitenimellä Max Otto von Stirlitz; häntä esittää Vjatšeslav Tihonov. Muissa keskeisissä rooleissa esiintyvät Leonid Bronevoi, mokšalaistaustainen Oleg Tabakov, Juri Vizbor, Jevgeni Jevstignejev, Rostislav Pljatt, Vasili Lanovoi ja Mihail Žarkovski.


title: Kevään seitsemäntoista hetkeä

text: Sarja alkaa natsi-Saksan pääkaungissa Berliinissä toisen maailmansodan viimeisenä keväänä. Helmikuussa 1945 neuvostoagentti Maxim Maksimovitš Isajev (Vjatšeslav Tihonov) työskentelee Valtakunnan pääturvallisuusvirastossa (RSHA, "Reichsicherheitshauptamt") salanimellä Max Otto von Stirlitz. Everstin arvoon kohonnut Stirlitz on harjoittanut neuvostotiedustelua Saksassa jo parinkymmenen vuoden ajan ja kuulunutkansallissosialistiseen puolueeseen vuodesta 1930 lähtien.


title: Kevään seitsemäntoista hetkeä

text: Yksin asuva Isajev/Stirlitz vastaanottaa Babelsbergissa sijaitsevassa talossaan neuvostoliittolaisen salakielisen radioviestin. Siinä hän saa tehtäväkseen selvittää, neuvottelevatko jotkut Saksan johtajista ja länsiliittoutuneet salaa erillisrauhasta ja estää tämä. Itse Josif Stalin on asiasta huolissaan ja on antanut kutsua tiedustelupäällikkönsä puheilleen keskellä yötä erillisrauhaspekulaatioiden vuoksi.


title: Kevään seitsemäntoista hetkeä

text: Isajev käyttää myös toista henkilöllisyyttä Strilitzin lisäksi, hän esiintyy nimellä "Bolsen", joka on valtiollisen kemiantehtaan pääinsinööri. Tällä nimellä hän asuu välikäsien kautta vuokratussa huvilassa ja liikkuu siviilivaatteissa.


title: Kevään seitsemäntoista hetkeä

text: Stirlitz päättelee länsivaltoihin yhteyttä ottaneen henkilön kuuluvan Hitleristä heti alaspäin sijaitsevaan natsi-Saksan johtokvartettiin (Martin Bormann, Joseph Goebbels, Hermann Göring, Heinrich Himmler). Hän pudottaa ensimmäisenä vaihtoehtona pois Göringin tämän vallan marionettiluonteen vuoksi. Goebbelsin vakooja karsii propagandaministerin fanaattisen lojaalisuuden perusteella.


title: Kevään seitsemäntoista hetkeä

text: Gestapon päällikkö Müller on kuitenkin aloittanut kyynisen SS-kenraali Kaltenbrunnerin kehotuksesta tutkimukset Stirlitzistä, koska operaatiot, joissa tämä on ollut mukana, ovat epäonnistuneet liian usein. Erityisesti Kaltenbrunner ihmettelee Krakovan kaupungin tuhomatta jättämistä vetäytymisvaiheessa. Lisäksi Stirlitzin vastuulla tiedusteluelimessä ovat V-kostoaseisiin liittyvät asiat, eikä niiden osalta ole tapahtunut toivottua edistystä. Edelleen SS-everstin liian täydellinen omistautumisen Adolf Hitlerin asialle on Kaltenbrunnerista epäilyttävää: useimmat korkeat natsitoimijat kun jo varautuvat natsi-Saksan luhistumisen jälkeiseen aikaan ainakin keskinäisessä yhteydenpidossaan. Stirlitzin komennukset vievät hänet usein ulkomaille, joten Kaltenbrunner spekuloi mahdollisuudella, että tämän ”suuri salaisuus” koskee yhteydenpitoa puolueettomaan ulkovaltaan.


title: Kevään seitsemäntoista hetkeä

text: Stirlitz antaa vapauttaa vankilasta sinne teljetyn toisinajattelevan pastori Schlagin. Tämä palaa kirkkoonsa ja soittaa siellä urkuja, kun ovesta sisään säntää mies vanginpuvussaan ja rojahtaa tiedottomana lattialle. Pastori raahaa tajuttoman pakenijan suojaan kellariin, ruokkii ja antaa vaatetta. Kyseessä on kuitenkin lavastus, jossa SS on antanut kyseisen Stirlitzin ”vasikan” Krausen muka paeta vankikuljetuksesta ja soluttautua pastorin puheille esittäytyen kommunistisena aktiivina. Krause nauhoittaa keskustelunsa kirkonmiehen kanssa. Sitten hän raportoi tapaamisesta Stirlitzille tämän ”Bolsen-huvilassa”. Stirlitz kertoo vievänsä Krausen pienelle lepolomalle lähistölle tiedusteluorganisaation piilopirttiin, mutta ampuukin urkkijansa metsälammen rannassa ja heittää aseen perään, jotta teko näyttäisi itsemurhalta. Sitä ennen hän on antanut tämän kirjoittaa ja lähettää kirjeen, jossa Krause valittaa uupumustaan. Stirlitz on alkanut pitää Krausea liian tehokkaana ilmiantajana, koska tämän salaisesta kansiosta käy ilmi, että kukaan Krausen uhreista ei kovissa kuulusteluissakaan ole arvannut syyttää tätä kiinnijoutumisestaan.


title: Kevään seitsemäntoista hetkeä

text: Todettuaan pastorin vakaumukselliseksi antifasistiksi Stirlitz polttaa Krausen Schlagin luona tekemän salaisen nauhoitteen. Neuvostovakooja toteaa voivansa käyttää kirkonmiestä tuleviin tarkoituksiinsa.


title: Kevään seitsemäntoista hetkeä

text: Stirlitz varoittaa lasta odottavaa radistipariskuntaa Erwiniä ja Kätheä, joiden kautta hän lähettää viestejä esimiehilleen, että synnyttävät naiset tapaavat huutaa kotiseutunsa murteella, tässä tapauksessa Rjazanin murteella. Müller pyytää Stirlitzin pitkäaikaista SS-kollegaa laatimaan tästä raportin ja asettaa Stirlitzille myös varjostajan.


title: Kevään seitsemäntoista hetkeä

text: Kun Stirlitz saa selville, että aloiteen tekijä on Himmler, hän ottaa yhteyttä Martin Bormanniin saadakseen puolueen johtohahmot törmäyskurssille toistensa kanssa.


title: Kevään seitsemäntoista hetkeä

text: Hänelle tulee vaikeuksia, kun radistipariskunnan talo tuhoutuu pommituksessa ja Erwin kuolee. Raskaana ollut Käthe synnyttää sairaalassa ja paljastuu venäläissyntyiseksi. Stirlitz saa selville hänen selviytymisensä nähdessään radiolaukkua kannettavan viraston käytävällä. Hän hakee Käthen sairaalasta ja kuulustelee häntä itse ja ”taivuttaa” hänet RSHA:n kätyriksi.


title: Kevään seitsemäntoista hetkeä

text: Saksan tappiot rintamilla pakottavat natsijohtajat etsimään keinoja oman nahkansa pelastamiseksi. Loppujen lopuksi Stirlitz onnistuu pilaamaan Himmlerin ja länsiliittoutuneiden väliset neuvottelut.


title: Kevään seitsemäntoista hetkeä

text: Dullesin ja Wolffin väliset neuvottelut tapahtuivat 8. maaliskuuta 1945, koodinimiltään sekä "operaatio Sunrice" että "operaatio Crossword" (elokuvassa ”Sunrise Crossword”). Useat neuvostovakoojat välittivät niistä tietoa Neuvostoliittoon. Yksi heistä oli Kim Philby. Toinen neuvostoagentti oli Rudolph Rassler. Allen Dulles kuvasi häntä ”fantastiseksi lähteeksi, joka sai ensiluokkaista tietoa Saksasta”. Hän toimi Sveitsissä salaisten neuvottelujen aikaan.


title: Kevään seitsemäntoista hetkeä

text:
Julian Semjonov käytti hyväkseen tunnettujen tiedustelu-upseerien henkilökuvia kehitellessään Isajev-Stirlitz-henkilöhahmoa: Lev Manevich, Nikolai Kuznetsov, Sandor Radó. Yksikään ei ole yksinään päähenkilön prototyyppi. Stirlitzissä yhdistyvät heidän parhaat ominaisuutensa.
Historioitsija K. Zalessky esittää, että sarjan antama kuva natsi-Saksasta kuvaa paremminkin SNTL:ää. Hänen mielestään ”kyseessä on myytti, sarjassa esitettyä Kolmatta valtakuntaa ei ollut olemassa… Henki, kaikki henkilöiden välinen kanssakäyminen, niillä ei ole vastaavuutta todellisuuden kanssa. Kolmas valtakunta oli erilainen. Se oli niin sanotusti – ei huonompi eikä parempi – vain erilainen. Toistaakseni jo sanotun, se on lähempänä omaa maatamme.” Hänen vuonna 2006 ilmestynyt kirjansa "Kevään seitsemäntoista hetkeä: Kolmannen Valtakunnan vääristynyt peili" : "Семнадцать мгновений весны. Кривое зеркало Третьего рейха") on omistettu sarjan mahdollisten historiallisten virheiden analyysiin. Huolimatta historiallisiin detaljeihin syventymisestä ohjaajan ja näyttelijöiden osalta, Zalesskillä on sarjasta omat mielipiteensä, eikä edesmennyt kirjailija Julian Semjonov voi niitä sen enempää myöntää kuin kiistääkään.
Ilta-Sanomien Paula Haarala piti kulttisarjaa vangitsevana kuvauksena toisen maailmansodan loppuvaiheista. Tapahtumat etenevät nykyajan nopeaan kerrontaan tottuneen silmissä suorastaan piinallisen hitaasti ja kerronta on teatraalista. Esimerkiksi ykkösjakson viisi ensimmäistä minuuttia kertovat vähän, mutta kuva on arvioijan mielestä ”hypnoottisen kaunista, suorastaan runollista.”


title: Kevään seitsemäntoista hetkeä

text: "Kevään 17 hetkeä" on Helsingin Sanomien Harri Römpötin mielestä mahtipontinen ja hieman teennäinen, joka johtunee suuren isänmaallisen sodan sankaruuden opinkappaleasemasta Neuvostoliitossa. Brežnevin ajan ilmapiiriä kuvastanee hänestä se, että Neuvostoliiton ja Yhdysvaltain vastakkainasettelua on korostettu. Entistetyn version värittämistä ja lyhentämistä hän pitää aina arveluttavana teoksen muuttamisena.


title: Divnogorsk

text: Divnogorsk () on kaupunki Krasnojarskin aluepiirissä Venäjällä. Se sijaitsee Jenisein rannalla 40 kilometriä Krasnojarskista lounaaseen. Asukkaita on 28 272 henkeä (vuonna 2010).


title: Divnogorsk

text: Vuonna 1888 paikalle perustettiin luostari, jossa vuodesta 1920 toimi lastenkoti ja 1930-luvulta lähtien metsäntutkimuslaitos. Vuonna 1957 ryhdyttiin rakentamaan Krasnojarskin vesivoimalaa, jonka yhteyteen syntyneestä taajamasta tuli vuonna 1963 Divnogorskin kaupunki.


title: Die Zärtlichkeit der Wölfe

text: Die Zärtlichkeit der Wölfe on Ulli Lommelin vuonna 1973 ohjaama elokuva. Elokuva perustuu tositapahtumiin ja kertoo homoseksuaalista sarjamurhaajasta Fritz Haarmannista (Kurt Raab), joka surmasi Saksan Hannoverissa ainakin 24 poikaa.


title: Die Zärtlichkeit der Wölfe

text: "Die Zärtlichkeit der Wölfe" on ohjaajansa Ulli Lommelin ehdottomasti arvostetuin teos. Elokuvaa esitettiin vuosia art house -teattereissa. Se oli lisäksi Berliinin elokuvajuhlien ohjaajapalkinnon ehdokkaana.


title: Die Zärtlichkeit der Wölfe

text: Se julkaistiin 23. Berliinin elokuvajuhlilla.


title: Pyhän Elisabetin kirkko (Bratislava)

text: Pyhän Elisabetin kirkko on Bratislavan vanhankaupungin itäosassa sijaitseva roomalaiskatolinen kirkko. Kirkko on pyhitetty Unkarissa 1200-luvulla eläneen pyhän Elisabetin muistolle, sillä Elisabet oli ainoa Bratislavassa syntynyt pyhimys. Kaupungissa on kaksikin Elisabetinkirkkoa, vanhempi ja pienempi niistä on 1700-luvun rakennus nunnaluostarin yhteydessä. Kuuluisampaa Pyhän Elisabetin kirkkoa kutsutaan "toiseksi Elisabetin kirkoksi" tai Siniseksi kirkoksi, sillä sen julkisivun ja kattotiilten yleissävy on sininen. Kirkko on rakennettu vuosina 1907–1913 art nouveau -tyyliin. Sen näkyvin piirre on 36.8 metriä korkea torni.


title: Leon Andreasen

text: Leon Hougaard Andreasen (s. 23. huhtikuuta 1983 Aidt, Jutland) on tanskalainen jalkapalloilija, joka edustaa Saksan pääsarjassa pelaavaa joukkuetta Hannover 96. Hän on pelannut 12 ottelua Tanskan maajoukkueessa ja tehnyt niissä yhden maalin.


title: Dmitrijev-Lgovski

text:
Dmitrijev-Lgovski () on kaupunki Kurskin alueella Venäjällä. Se sijaitsee Keski-Venäjän ylängön lounaisreunalla Dneprin sivujoen Svapan rannalla 120 kilometriä Kurskista luoteeseen. Kaupunki on Dmitrijevin piirin keskus. Sen kautta kulkee Brjanskin ja Lgovin välinen rautatie (Dmitrijev-Lgovskin asema) sekä Moskovan ja Kiovan välinen M3-valtatie. Asukkaita on 7 900 (vuonna 2008).
Paikalla sijanneesta Dmitrijevskojen kylästä tuli 1779 Kurskin lääniin kuulunut Dmitrijevin kihlakuntakaupunki, josta myöhemmin käytettiin nimiä Dmitrijev-na-Svape ja Dmitrosvapsk erotuksena Orjolin läänin Dmitrovskista. Toisen maailmansodan aikana se oli saksalaisten miehittämä. Nykyisen nimensä kaupunki sai sodan aikana. Paikallisesti käytetty nimitys lienee kuitenkin "Dmitrijev". Nykyään Dmitrijev-Lgovskissa on muun muassa konepaja ja elintarviketeollisuutta.


title: Dmitrovsk

text: Dmitrovsk () on kaupunki Orjolin alueella Venäjällä. Se sijaitsee Dneprin vesistöön kuuluvan Nerussa-joen rannalla 91 kilometriä Orjolista lounaaseen. Kaupunki on Dmitrovskin piirin keskus. Asukkaita on 6 300 henkeä (vuonna 2005).


title: Dmitrovsk

text: Paikkakunta on saanut nimensä Venäjälle siirtyneestä Moldovan ruhtinaasta Dimitrie Cantemirista, jolle Pietari I lahjoitti paikallisen kartanon. Vuonna 1782 siitä tuli kaupunki ja Orjolin lääniin kuuluneen kihlakunnan keskus. Vuosina 1929–2005 nimenä oli Dmitrovsk-Orlovski erotuksena muista samankaltaisista nimityksistä.


title: Giles Barnes

text: Giles Gordon Barnes (s. 5. elokuuta 1988) on jamaikalainen jalkapalloilija, joka pelaa meksikolaisessa Léonissa keskikenttäpelaajana.


title: Dobrjanka

text: Dobrjanka () on kaupunki Permin aluepiirissä Venäjällä. Se sijaitsee Kaman tekoaltaan rannalla 91 kilometriä Permistä pohjoiseen. Kaupunki on Dobrjankan piirin keskus. Samanniminen Permin ja Kizelin rautatieltä haarautuvan sivuradan pääteasema sijaitsee 6 kilometrin päässä. Asukkaita on 35 800 henkeä (vuonna 2008).


title: Dobrjanka

text: Dobrjanka mainitaan ensimmäisen kerran vuonna 1623. Vuonna 1752 Stroganovit rakensivat sinne kuparinsulattamon ja rautatehtaan. Vuonna 1943 Dobrjankasta tuli kaupunki. Nykyään siellä on mm. puunjalostusteollisuutta. Kaupungin lähellä sijaitsee Permin sähkövoimala, joka on yksi alueen suurimpia.


title: Ulompi vino vatsalihas

text: Ulompi vino vatsalihas () on vatsalihaksiin kuuluva litteä lihas ja sen tehtävänä on tukea sisäelimiä ja avustaa ulostamisessa, synnytyksessä sekä uloshengityksessä. Ulompi vino vatsalihas jaetaan "pars costalis" ja "pars lumbalis" osaan. "Pars costalis" alkaa neljännestä sekä viidennestä kylkiluusta ja päättyy kalvojänteellä valkeaan jännesaumaan (). "Pars lumbalis" alkaa lanneselkäkalvosta ja päättyy kalvojäänteellä nivussiteeseen. "Pars lumbalis" osa muodostaa yksinään ulomman nivusaukon.


title: Ulompi vino vatsalihas

text: Ulompaa vinoa vatsalihasta hermottaa kylkivälihermo.


title: Blue Foundation

text: Blue Foundation on tanskalainen elektromusiikkiyhtye, joka perustettiin vuonna 2000. Se tuli kuuluisuuteen vuonna 2004 kappaleellaan "Sweep", joka esiintyi Miami Vice -elokuvassa ja yhtyeen kappale "Eyes On Fire" kuultiin vuonna 2008 ensi-iltansa saaneessa elokuvassa Twilight – houkutus.


title: Donetsk (Venäjä)

text: Donetsk () on kaupunki Rostovin alueella Venäjällä, Ukrainan Luhanskin alueen rajalla. Se sijaitsee Donetsin laakion koillisreunalla Donin sivujoen Donetsin varrella 171 kilometriä Donin Rostovista pohjoiseen. Asukkaita on 50 085 henkeä (vuonna 2010).


title: Donetsk (Venäjä)

text: Donin kasakat perustivat paikalle Gundorovskajan kylän vuonna 1681. 1800-luvun lopulla siitä tuli Gundorovkan hiilikaivosyhdyskunta. Vuonna 1945 se sai kaupunkimaisen taajaman ja vuonna 1951 kaupungin aseman. Vuonna 1955 Gundorovka nimettiin Donetskiksi. Kivihiilikaivosten lisäksi kaupungissa toimii konepaja ja tiilitehdas.


title: Donetsk (Venäjä)

text: Kaupungin kautta kulkee eurooppatie 40 eli Donetskiin Volgogradista johtava venäläinen M21-valtatie, joka Ukrainan rajan länsipuolella jatkaa Luhanskiin ukrainalaisena M04-valtatienä. Venäjän Donetskin kaupungissa on useita Ukrainan valtakunnanrajan rajanylityspaikkoja, joista suurin on eurooppatien E40 rajanylityspaikka Ukrainan Krasnodonin piirin Izvaryneen. Itä-Ukrainan kriisin 2014 aikana Venäjän Rostovin alueelta siirtyi useasti aseistettuja joukkoja ja sotatarvikkeita Ukrainan Luhanskin alueelle siellä taistelleiden venäläismielisten kapinallisten hallitseman Venäjän Donetsin kautta E40-valtatieyhteyden (kansainvälinen rajanylityspaikka) ja sen läheisten paikallisten rajanylityspaikkojen kautta. Virallisesti nämä rajanylityspaikat on toistaiseksi suljettu, eikä niiden kautta ole luvallista tulla Ukrainan alueelle tai poistua Ukrainasta.


title: Milk (elokuva)

text: Milk on vuonna 2008 ensi-iltansa saanut yhdysvaltalainen Gus Van Santin ohjaama elämäkertaelokuva kalifornialaispoliitikko Harvey Milkistä. Harvey Milk oli ensimmäinen avoimesti homomies, joka valittiin Kaliforniassa julkiseen virkaan, San Franciscon kaupunginvaltuustoon.


title: Milk (elokuva)

text: "Milk", samoin kuin pääosaa esittävä Sean Penn, ovat saaneet lukuisia palkintoja ja ehdokkuuksia. Oscar-ehdokkuuksia elokuva sai kahdeksan. Se voitti parhaan alkuperäisen käsikirjoituksen Oscar-palkinnon, ja Sean Penn sai roolistaan parhaan miespääosan Oscar-palkinnon.


title: Whistler Olympic Park

text: Whistler Olympic Park on talviurheilukeskus Kanadan Whistlerissä noin 10 kilometriä kaupungin keskustasta. Keskuksessa järjestettiin Vancouverin vuoden 2010 talviolympialaisten ampumahiihdon, maastohiihdon, mäkihypyn sekä yhdistetyn kilpailut. Kuhunkin keskuksen stadioniin mahtuu noin 10 000 katsojaa.


title: Whistler Olympic Park

text: Whistler Olympic Park käsittää kahden hyppyrimäen (HS 140 ja HS 106) lisäksi 14 kilometrin mittaisen latuverkoston. Keskuksessa järjestettiin tammikuussa 2009 hiihdon ja mäkihypyn maailmancupin osakilpailut.


title: Donskoi

text: Donskoi () on kaupunki Tulan alueella Venäjällä. Se sijaitsee Donin yläjuoksulla 66 kilometriä Tulasta kaakkoon. Kaupungin kautta kulkee Tulan ja Rjažskin välinen rautatie (Bobrik-Donskoin asema). Asukkaita on 64 500 henkeä (vuonna 2010).


title: Donskoi

text: 1700-luvulta lähtien paikalla sijaitsi Bobrinskin kreivisuvulle kuulunut Bobrikin kylä. Vuonna 1882 siellä ryhdyttiin louhimaan ruskohiiltä. Kaivosyhdyskunnasta tuli vuonna 1929 Donskoin taajama ja vuonna 1939 kaupunki. Nykyään siellä on mm. kone- ja rakennustarviketeollisuutta.


title: Donskoi

text: Kaupungin lähellä sijaitsee Bobrik-Goran kartano, jossa on säilynyt mm. vuonna 1778 rakennettu Vapahtajan kirkko ja Bobrinskin kreivisuvun hautakappeli.


title: Fransiskaanikirkko (Bratislava)

text: Fransiskaanikirkko (slovakiksi "Kostol františkánov" tai "Františkánsky kostol") on yksi vanhimmista Bratislavan vanhassakaupungissa sijaitsevista kirkosta. Kirkon alkuperäinen rakennus on rakennettu vuosien 1280 ja 1297 välillä. 1600-luvulla se muutettiin renessanssikirkoksi, ja 1700-luvulla barokkikirkoksi. Goottilainen torni on rakennettu 1400-luvulla, hajonnut ja korvattu kopiolla alkuperäisestä vuonna 1897. Pääkirkon vieressä on kaksi kappelia ja fransiskaaniluostari.


title: Fransiskaanikirkko (Bratislava)

text: Keskiajalla kaupungin pormestarinvaali pidettiin tässä luostarissa, ja vuonna 1526 Unkarin kansalliskokous kokoontui sinne valitsemaan maalle uutta kuningasta.


title: Sisempi vino vatsalihas

text: Sisempi vino vatsalihas () on vatsalihaksiin kuuluva litteä lihas, joka sijaitsee ulomman vinon vatsalihaksen alla. Sen tehtävänä on kannatella vatsaontelon elimiä ja avustaa ulostamisessa, synnytyksessä sekä uloshengityksessä. Sisempi vino vatsalihas jaetaan "pars inguinalis" ja "pars lumbalis" osaan. "Pars inguinalis" osa lähtee suoliluun kyhmystä sekä nivussiteestä. "Pars lumbalis" osa lähtee lanneselkäkalvosta. Molemmat osat päättyvät kalvojänteellä valkeaan jännesaumaan () ja kylkiluiden luu-rustoliitokseen. Sisempi vino vatsalihas muodostaa sisemmän nivusaukon kraniaalisen reunan.


title: Sisempi vino vatsalihas

text: Sisempää vinoa vatsalihasta hermottavat kylkivälihermot, suoli-alavatsahermo ja suoliluu-nivushermo.


title: Auto 5000

text: Auto 5000 on Volkswagen Groupin tytäryhtiö, joka valmistaa Saksan Wolfsburgissa Volkswagenin päätehtaan yhteydessä henkilöautoja. Yhtiö on perustettu elokuussa 2001. Tehtaalla on vuodesta 2003 lähtien valmistettu Touran-tila-autoja ja vuodesta 2007 Tiguan-maastureita. Tehdas työllisti joulukuussa 2007 4 200 henkeä. Vuoteen 2008 mennessä tehdas oli valmistanut 650 000 ensimmäisen ja 180 000 toisen sukupolven Tourania sekä 16 000 Tiguania.


title: Auto 5000

text: Volkswagen Group ja saksalainen ammattiyhdistysliike IG Metall solmivat pitkäaikaisen työehtosopimuksen, jossa autotehdas lupasi järjestää 5 000 pysyvää työpaikkaa Saksaan, kun työntekijäpuoli lupautui enintään 5 000:n saksan markan bruttopalkkaan kuukaudessa. Palkkataso oli teollisuuden keskiansiota alhaisempi. Etusijalla työnsaannissa ovat työttömyysuhan alla olevat. Mikäli sopimukseen ei olisi päästy, tuotantoa ei olisi todennäköisesti aloitettu tai se olisi viety alhaisemman palkkatason maahan.


title: Dubovka

text: Dubovka () on kaupunki Volgogradin alueella Venäjällä. Se sijaitsee Volgan muodostaman Volgogradin tekoaltaan rannalla 52 kilometriä Volgogradista koilliseen. Kaupunki on Dubovkan piirin keskus. Sen kautta kulkee Volgogradin ja Saratovin välinen maantie. Asukkaita on 14 700 henkeä (vuonna 2008).


title: Dubovka

text: Vuodesta 1734 Dubovka toimi Volgan kasakoiden keskuspaikkana. Vuonna 1771 kasakat karkotettiin Pugatšovin kapinan takia ja paikalle tuotiin uudisasukkaita. Kaupunginoikeudet Dubovka sai vuonna 1803, mutta menetti ne myöhemmin kahteen otteeseen. Vuonna 1925 siitä tuli jälleen kaupunki. Nykyisin siellä on mm. metalli-, elintarvike- ja puunjalostusteollisuutta.


title: Painin Euroopan-mestaruuskilpailut 1939

text: Vuoden 1939 painin Euroopan-mestaruuskilpailut järjestettiin Oslossa, Norjassa huhtikuun lopulla. Kisoissa painittiin ainoastaan kreikkalais-roomalaisessa painissa seitsemässä eri painoluokassa. Toisen maailmansodan vuoksi seuraavat EM-kilpailut pidettiin vasta vuonna 1946.


title: Taylor Lautner

text: Taylor Daniel Lautner (s. 11. helmikuuta 1992 Michigan) on yhdysvaltalainen näyttelijä. Hänet tunnetaan parhaiten Jacob Blackin roolista Stephenie Meyerin kirjoihin perustuvassa "Twilight"-elokuvasarjassa. Lisäksi hän on näytellyt esimerkiksi elokuvissa "Villi tusina 2" ja "Haipojan ja Laavatytön ihmeelliset seikkailut".


title: Taylor Lautner

text: Lautner syntyi Hollandissa, Michiganin osavaltiossa, mutta kasvoi Grand Rapidsissa, Michiganissa, kunnes muutti 11-vuotiaana perheineen Los Angelesiin. Taylorin vanhemmilla on sukujuuria Alankomaissa, Saksassa ja Ranskassa. Lisäksi Deborahin, Taylorin äidin, sukujuuret ovat osaksi alkuperäisamerikkalaiset. Taylor on kamppailulajien harrastaja ja harrastanut esimerkiksi karatea kuusivuotiaasta kolmetoistavuotiaaksi.


title: Taylor Lautner

text: Lautner aloitti uransa vuonna 2001 televisioelokuvassa "Shadow Fury". Tämän jälkeen hän vieraili muun muassa tv-sarjoissa "Summerland", "Bernie Mac Show" ja "My Wife and Kids" vuosina 2003–2004. Hän oli myös mukana tv-sarjassa "Danny Phantom", jossa hän toimi YoungBloodin ääninäyttelijänä kolmen jakson verran vuonna 2005.


title: Taylor Lautner

text: Lautner teki pienen läpimurron vuonna 2005, kun hän esiintyi Sharkboyn roolissa Robert Rodriguezin ohjaamassa elokuvassa "Haipojan ja Laavatytön ihmeelliset seikkailut". Hän sai roolistaan Young Artist Awards -ehdokkuuden vuonna 2006. Samana vuonna hän esiintyi myös elokuvassa "Villi tusina 2". Vuonna 2008 Lautner oli mukana televisiosarjassa "My Own Worst Enemy", joka kuitenkin lopetettiin vain yhdeksän jakson jälkeen.


title: Taylor Lautner

text: Vuonna 2008 Lautner esiintyi ensimmäisen kerran tunnetuimmassa roolissaan Jacob Blackina Stephenie Meyerin vampyyrikirjasarjan ensimmäiseen osaan perustuvassa elokuvassa "Twilight – Houkutus". Hän jatkoi samassa roolissa myös elokuvan vuonna 2009 ilmestyneessä jatko-osassa "Twilight – Uusikuu". Jacobin hahmo muuttuu fyysisesti paljon toisessa osassa, ja alun perin Lautnerin jatko roolissa ei ollut varmaa. Lautner valmistautui jatko-osaan treenaamalla ja sai kerättyä vartaloonsa noin 14 kiloa lihasta ja vakuutti tuotantoryhmän kyvystään jatkaa roolissa. Lautner jatkoi rooliaan ihmissutena kolmannessa sarjan elokuvassa "Twilight – Epäilys" (2010).


title: Taylor Lautner

text:
Lautner näyttelee myös elokuvassa "Ystävänpäivä" Tylorin roolissa. Kyseinen elokuva sai ensi-iltansa Suomessa 12. helmikuuta 2010. Joulukuussa 2009 Lautner oli yhdysvaltalaisen viihdeohjelman "Saturday Night Liven" juontajana, ja hän oli yksi sarjan historian nuorimmista juontajista.
Vuonna 2012 Lautnerin on määrä näytellä pääosaa 3D-elokuvassa "Stretch Armstrong". Hän on myös saanut osan elokuvasta "Cancun". Lautner nähdään myös trillerielokuvassa "Abduction". Kyseisen elokuvan ohjaa John Singleton ja elokuvan kuvaukset aloitettiin heinäkuussa 2010. Lautner kertoi kesäkuussa 2010 "Access Hollywoodin" haastattelussa, että "Abductionin" jälkeen hän alkaa kuvaamaan elokuvan "Twilight – Aamunkoi" molempia osia (elokuvasta tulee kaksiosainen).


title: Taylor Lautner

text: Lautner on kertonut eräässä haastattelussa, että hän on ollut nuorempana kiusattu, koska on näyttelijä. Hän kommentoi: "Minun piti vain muistuttaa itseäni, etten anna heidän puheidensa vaikuttaa minuun. Tämä on se mitä rakastan tehdä. Ja minä aion jatkaa sen tekemistä." Lautnerilla on monimutkainen kunto-ohjelma ja tietynlainen ruokavalio siitä lähtien, kun hän alkoi muuttaa kehoaan elokuvaan "Twilight - Uusikuu". Lautner ei myöskään käytä huumeita tai alkoholia.


title: Taylor Lautner

text: Vuonna 2009 Lautnerin huhuttiin seurustelevan yhdysvaltalaisen kantrilaulajan Taylor Swiftin kanssa ja yhdysvaltalaisen näyttelijän ja pop-laulajan Selena Gomezin kanssa. Huhti-toukokuun 2009 välillä Lautnerin huhuttiin seurustelevan Gomezin kanssa, kun heidät oli nähty yhdessä lukemattomia kertoja, mutta kumpikaan ei asiaa missään vaiheessa myöntänyt Raporttien mukaan Lautner ja Swift alkoivat seurustella lokakuussa 2009, eli sen jälkeen kun olivat tavanneet yhteisen elokuvansa "Ystävänpäivä" kuvauspaikalla. Pari erosi joulukuussa 2009 kolmen kuukauden seurustelun jälkeen. Swiftin kappaleen "Back to December" hänen kolmannelta studioalbumiltaan "Speak Now" on huhuttu olevan anteeksipyyntö Lautnerille.


title: Miinaajat

text: Miinaajat ovat hyönteisiä, joiden toukat elävät kasvisolukoihin, esimerkiksi lehtimaltoon, kovertamissaan miinoiksi kutsutuissa käytävissä tai onteloissa eli miinoissa. Eräät lajit ovat erikoistuneet kaivamaan käytäviä puiden jälsikerrokseen. Lehdissä eläviä sanotaan lehtimiinaajiksi.


title: Miinaajat

text: Miinaajat eivät muodosta taksonomista ryhmää, vaan elintapa on kehittynyt erikseen useissa eri hyönteislahkoissa. Miinaajia esiintyy perhosissa (esimerkiksi miinaajakoit "Gracillariidae"), kärpäsissä (miinaajakärpäset, "Agromyzidae"), pistiäisissä sekä kovakuoriaisissa. Miinan kaivertanut toukka on usein mahdollista tunnistaa ravintokasvin, käytävän sijainnin sekä muodon ja ulosteiden kertymistavan perusteella.


title: Djurtjuli

text: Djurtjuli (, baškiiriksi Дүртөйлө, "Dürtöilö") on kaupunki Baškortostanin tasavallassa Venäjällä. Se sijaitsee Belajajoen rannalla 124 kilometriä Ufasta luoteeseen. Kaupunki on Djurtjulin piirin keskus. Asukkaita on 31 200 henkeä (vuonna 2008).


title: Djurtjuli

text: Kaupunki on perustettu vuonna 1989. Se on Tšekmagušin öljyntuotantoalueen keskus. Kaupungissa toimii rakennustarvike- ja elintarviketeollisuutta.


title: Luettelo Aku Ankan taskukirjoista (326–350)

text: Tämä on luettelo Aku Ankan taskukirjojen numeroista 326–350. Ne ilmestyivät alun perin vuosina 2007–2009.


title: Nenänuuska

text: Nenänuuska on jauhemainen tupakkatuote, jota nuuskataan nenään. Suomessa nenänuuskan käyttö ei ole yleistynyt. Tunnettuja brittiläisiä nenänuuskamerkkejä ovat muun muassa Toque ja Samuel Gawith.


title: Nenänuuska

text: Nenänuuskan myynti ja maahantuonti kiellettiin 15. elokuuta 2016 voimaan astuneessa tupakkalaissa, tosin sitä saa tuoda matkustajatuonnissa enimmillään kilon vuorokauden aikana.


title: Djatkovo

text: Djatkovo () on kaupunki Brjanskin alueella Venäjällä. Se sijaitsee Brjanskin ja Ljudinovon välisen rautatien varrella (Djatkovon asema) 47 kilometriä Brjanskista pohjoiseen. Kaupunki on Djatkovon piirin keskus. Asukkaita on 29 438 henkeä (vuonna 2010).


title: Djatkovo

text: Djatkovon kylä tunnetaan vuodesta 1626 lähtien. Vuonna 1790 sinne perustettiin kuuluisa kristallitehdas. Vuonna 1938 Djatkovosta tuli kaupunki. Toisen maailmansodan aikana se oli saksalaisten miehittämä.


title: Djatkovo

text: Kristallitehtaan lisäksi kaupungissa on nykyään mm. laite-, rakennustarvike-, huonekaluteollisuutta. Nähtävyyksiä ovat kristallimuseo sekä vuonna 2003 rakennettu kirkko kristallista valmistettuine ikonostaaseineen. Kristalli-ikonostaasi Djatkovon kirkossa oli jo 1800-luvulla, mutta myöhemmin se tuhoutui.


title: Blagoveštšensk (Baškortostan)

text:
Blagoveštšensk (, ) on kaupunki Baškortostanin tasavallassa Venäjällä. Se sijaitsee Kaman sivujoen Belajan rannalla 42 kilometriä Ufasta pohjoiseen. Kaupunki on Blagoveštšenskin piirin keskus. Asukkaita on 33 600 henkeä (vuonna 2008).
Paikkakunta on syntynyt vuonna 1756 perustetun kuparisulaton yhteyteen. Kaupunki siitä tuli vuonna 1941. Nykyään Blagoveštšenskissa on metalli- ja kemian teollisuutta.


title: Gary Cherone

text: Gary Cherone (s. 26. heinäkuuta 1961) on yhdysvaltalainen laulaja. Hän on tunnettu nykyisen yhtyeensä Extremen laulajana, kuten myös lyhyestä ajanjaksosta Van Halenin laulajana 90-luvun lopussa.


title: Janaul

text: Janaul (, baškiiriksi Яңауыл) on kaupunki Baškortostanin tasavallan pohjoisosissa Venäjällä. Se sijaitsee Kaman sivujoen Buin rannalla 218 kilometriä Ufasta luoteeseen. Sen kautta kulkee Kazanin ja Jekaterinburgin välinen rautatie. Tämä 26 900 hengen kaupunki on noin 48 100 asukkaan (2010) Janaulin piirin keskus.


title: Janaul

text: Kaupunki on perustettu vuonna 1991. Se on yksi Baškortostanin öljyntuotannon keskuksista.


title: Saône

text: Saône on Rhônen sivujoki Keski-Ranskassa. Se on 473 kilometriä pitkä, ja sen alkulähde on Vioménilin kunnan alueella Vosgesin departementissa. Saône yhtyy Rhônejokeen Lyonissa. Saône-et-Loiren departementti on saanut nimensä joen mukaan.


title: Saône

text: Muun muassa Doubs on Saônen sivujoki.


title: Painin Euroopan-mestaruuskilpailut 1938

text: Vuoden 1938 painin Euroopan-mestaruuskilpailut järjestettiin Tallinnassa, Virossa huhtikuun lopulla. Kisoissa painittiin ainoastaan kreikkalais-roomalaisessa painissa seitsemässä eri painoluokassa.


title: Janette Broman

text: Janette Broman on Miss Suomi vuodelta 2002, sittemmin hän on toiminut mallina.


title: Janette Broman

text: Viimeisin televisio-ohjelma, jossa hän on ollut mukana oli MTV3-kanavalla pyörinyt "Elixir ".


title: Janette Broman

text: Hän tekee edelleen aktiivisesti mallin töitä samalla kun hän opiskelee kauppakorkeakoulussa.


title: Heikki Nurminen

text: Heikki Nurminen (1921 Tampere – 2002 Lempäälä) oli suomalainen oopperalaulaja. Hänen äänialansa oli basso-baritoni. Nurminen oli Tampereen oopperan kantavia laulajia usean vuosikymmenen ajan. Hänen näyttelijänkyvyt tulivat myös esille puheteatterissa sekä TV-produktioissa.


title: 5,56×45 mm NATO

text: 5,56×45 mm NATO on kivääreissä käytettävä patruuna. Se on kehitetty Yhdysvalloissa ja alun perin tarkoitettu M16 -kivääriin. Patruuna on kehitetty .223 Remington -patruunasta mutta ei ole sen kanssa identtinen. 5,56×45 mm on STANAG 4172:n määrittelemä Nato-joukkojen standardipatruuna. Nato-maiden lisäksi se on käytössä monissa siihen kuulumattomissa maissa.


title: 5,56×45 mm NATO

text: 5,56×45mm luoti "kaatuu" ja pirstoutuu osuessaan kohteeseen, esimerkiksi ihmiseen, johtuen luodin kärjen ja perän painoerosta, aiheuttaen vaikean ampumahaavan. Luoti on tehokas 550 metriin saakka.


title: 5,56×45 mm NATO

text: NATO:n 5,56×45 mm:ää edeltävä standardipatruuna oli .308 Winchesteristä 1940–1950-lukujen taitteessa kehitetty 7,62×51 mm NATO. 7,62 mm patruuna sai osakseen arvostelua johtuen sen tarpeettoman suuresta tehosta uusiin jalkaväenaseisiin. Sen patruuna aiheutti ammuttaessa voimakkaan rekyylin ja paino rajoitti niiden mukana kannettavaa määrää. Karkeasti ottaen jalkaväkimies jaksaa kantaa kaksinkertaisen määrän 5,56×45 mm patruunoita verrattuna 7,62×51 mm:n.


title: Rudolf Tobias

text: Rudolf Tobias (29. toukokuuta 1873 Käina, Hiidenmaa – 29. syyskuuta 1918 Berliini) oli virolainen säveltäjä, urkuri ja kuoronjohtaja. Tobias on ensimmäinen virolainen ammattisäveltäjä. Hän opiskeli Pietarin konservatoriossa Rimski-Korsakovin alaisuudessa. Myöhemmin Tobias muutti Berliiniin ja sai Saksan kansalaisuuden.


title: Rudolf Tobias

text: Tobias sävelsi jousikvartettoja sekä orkesteri- ja kuoroteoksia. Hänen tunnetuimpiin sävellyksiinsä kuuluu oratorio Joonan lähettäminen.


title: Rudolf Tobias

text: Tobiaksen kuva oli Viron 50 kruunun setelissä.


title: Georg Seponlahti

text: Georg Vilhelm Tallqvist myöh. Seponlahti () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Misse-joella Saksan itärintamalla. Myöhemmin hän taisteli Valkoisessa armeijassa Suomen sisällissodassa.


title: Georg Seponlahti

text: Tallqvist kävi kansakoulun ja käsityöyhdistyksen iltakoulun. Hänen vanhemmat olivat leipurimestari Berndt Vilhelm Tallqvist ja Sofia Vilhelmina Finnberg. Hänet vihittiin avioliittoon vuonna 1925 Rauha Olga Ester Hjortin kanssa.


title: Georg Seponlahti

text: Tallqvist työskenteli leipurina ennen liittymistään vapaaehtoisena Saksassa sotilaskoulutusta antavaan Jääkäripataljoona 27:n 1. komppaniaan 27. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella.


title: Georg Seponlahti

text: Tallqvist astui Suomen armeijan palvelukseen Saksassa 7. helmikuuta 1918 vannottuaan ensin sotilasvalan ja allekirjoitettuaan palvelusitoumuksensa Suomen armeijalle. Tässä tilaisuudessa hänet ylennettiin aliupseeriksi. Hän saapui Suomeen 18. helmikuuta 1918 aselaivoja seuranneen komennuskunnan mukana Vaasaan. Vaasasta hänet komennettiin komppanianpäälliköksi 1. Krenatöörirykmentin Kristiinan krenatööripataljoonan konekiväärikomppaniaan. Hän otti osaa sisällissodan taisteluihin Laviassa ja Suodenniemellä, missä hän haavoittui pahasti 16. maaliskuuta 1918. Haavoistaan parannuttuaan hän palasi takaisin joukko-osastoonsa toukokuun lopulla vuonna 1918.


title: Georg Seponlahti

text: Tallqvist siirrettiin sisällissodan jälkeen 4. heinäkuuta 1918 alkaen päälliköksi Karjalan kaartin rykmentin 3. konekiväärikomppaniaan. Hän erosi armeijasta 9. marraskuuta 1918 ja siirtyi Suojeluskuntajärjestön palvelukseen 1. helmikuuta 1919 ja hänet sijoitettiin paikallispäälliköksi Mikkelin pitäjän suojeluskuntaan. Mikkelin pitäjästä hänet siirrettiin 19. lokakuuta 1919 alkaen paikallispäälliköksi Seinäjoen suojeluskuntaan, missä hän palveli 15. kesäkuuta 1920 saakka. Suojeluskunnasta eroamisensa jälkeen hän ylläpiti leipomoliikettä Kurikassa vuosina 1920 – 1929, jonka jälkeen hän työskenteli työmiehenä. Tallqvist vaihtoi nimensä Seponlahdeksi vuonna 1935.


title: Georg Seponlahti

text: Seponlahti osallistui talvisotaan komppanianpäällikkönä 46. Kuormastokomppaniassa, mistä hänet siirrettiin myöhemmin Jalkaväenkoulutuskeskus 5:een ja edelleen toimistoupseeriksi Jalkaväkirykmentti 27:ään, mistä hänet siirrettiin myöhemmin komendantiksi 12. Sotasairaalaan.


title: Georg Seponlahti

text: Jatkosodan puhjettua Seponlahti komennettiin kuljetusjoukkueenjohtajaksi ja edelleen Eläinlääkintäkeskukseen, mistä hän joutui potilaaksi 29. Sotasairaalaan. Sairaalasta päästyään hänet komennettiin toimistoupseeriksi Etelä-Pohjanmaan läntisen suojeluskuntapiirin esikuntaan irtaimistotoimistoon. Suojeluskuntapiiristä Seponlahti siirrettiin komendantiksi 12. Sotasairaalaan, mistä hänet siirrettiin vuonna 1942 Jalkaväenkoulutuskeskus 19:sta, josta hänet kotiutettiin vielä samana vuonna ja hän siirtyi Kurikkaan G. A. Serlachius Oy:n palvelukseen.


title: Aasiansieppokertut

text: Aasiansieppokertut ("Seicercus") on uunilintujen heimoon kuuluva varpuslintusuku. Aiemmin heimo luettiin kuuluvaksi kerttuihin. Aasiansieppokerttuihin kuuluu BirdLifen mukaan 48 lajia.


title: Syksy New Yorkissa

text: Syksy New Yorkissa on romanttinen draamaelokuva, joka valmistui vuonna 2000. Pääosia siinä esittävät Richard Gere ja Winona Ryder. Ohjauksesta vastasi Joan Chen.


title: Syksy New Yorkissa

text: Keski-ikäinen ravintoloitsija, naistenmies ja epäonnistunut isä Will Keane (Gere) saa uutta sisältöä tyhjään elämäänsä, kun hän tutustuu nuoreen naiseen Charlotte Fieldingiin (Ryder). He rakastuvat mutta Will ei ole koskaan oikein onnistunut pitkissä ja pysyvissä rakkaussuhteissa eikä hän ota tätäkään kovin vakavasti. Sitten Charlotte kertoo hänelle sairastavansa neuroblastoomaa eikä suhde täten voisikaan kestää kauan. Will viettää paljon aikaa Charlotten kanssa, samalla etsien joka paikasta pätevää kirurgia, joka onnistuisi parantamaan tämän sairauden. Lopulta hän löytää sellaisen mutta sairaus on edennyt liian pitkälle ja leikkaus epäonnistuu. Will jää yksin mutta nyt hän haluaa viettää hukattua aikaa tyttärensä ja tämän uuden vauvan kanssa.


title: Kiikan vaakuna

text: Kiikan kunnanvaakuna on saanut aiheensa kunnan merkityksestä rukkipitäjänä. Kiikassa oli pitkät perinteet 1840-luvulta alkaen rukkien valmistamisessa, joiden tuotannosta kunta tulikin laajasti tunnetuksi aina 1950-luvulle saakka, jolloin rukkien kysyntä hiipui olemattomiin.


title: Kiikan vaakuna

text: Vaakunan ovat suunnitelleet T. Takala ja Gustaf von Numers, ja se vahvistettiin käyttöön 26. kesäkuuta 1961. Vaakunan selitys on ”sinisessä kentässä kultainen rukki”. Vaakuna muuttui epäviralliseksi kotiseutuvaakunaksi vuonna 1981 Kiikan yhdistyttyä Keikyän kanssa Äetsän kunnaksi.


title: Taitouinti kesäolympialaisissa 1996

text: Atlantan kesäolympialaisten 1996 taitouinnissa kilpailtiin vain yhdessä lajissa, naisten joukkueohjelmassa.


title: Inhimillinen tekijä

text: Inhimillinen tekijä on vuosina 1997–2017 esitetty suomalainen asiapitoinen keskusteluohjelma. Ohjelman erikoistuneina toimittajina toimivat vuoroviikoin haastattelijat Anne Flinkkilä ja Sari Valto. Alun perin Flinkkilän työparina toimi Helena Itkonen, joka juonsi viimeisen lähetyksensä lokakuussa 2010. Ohjelmaa esitettiin alun perin Yle TV2 -kanavalla. Kanavauudistuksen vuosi ohjelma siirtyi Yle TV1 -kanavalle. Flinkkilä ja Itkonen saivat vuonna 2002 yhdessä Suomen evankelis-luterilaisen kirkon myöntämän kirkon viestintäpalkinnon. Vuonna 2013 International Bureau for Epilepsy (Kansainvälinen epilepsialiitto) palkitsi "Inhimillisen tekijän" epilepsiaa käsittelevän ansiokkaan televisiojournalismin sarjassa jaksosta ”Sitten kaikki pimeni”, joka esitettiin 30. maaliskuuta 2012.


title: Inhimillinen tekijä

text: Vuonna 2011 Helena Itkoselle myönnettiin elämäntyöstään valtion journalistipalkinto.


title: Google-syötteenlukija

text: Google-syötteenlukija () oli web-pohjainen ohjelma, joka oli tarkoitettu verkkosyötteiden seuraamiseen yhteydessä tai yhteydettömässä tilassa. Google julkaisi syötteenlukijansa 7. lokakuuta 2005 Google Labsissa. Beta-pääte pudotettiin versiotiedoista 17. syyskuuta 2007. Google Reader on saatavilla myös mobiilisovelluksena Androidille.


title: Google-syötteenlukija

text: Maaliskuussa 2013 Google ilmoitti, että Google-syötteenlukija tullaan sulkemaan 1. heinäkuuta 2013 sen vähentyneen käytön vuoksi.


title: Google-syötteenlukija

text: Ilmaisen Google-tunnuksen lisäksi Google-syötteenlukijan käyttö edellyttää selaimelta JavaScript-tukea.


title: Taitouinti kesäolympialaisissa 1992

text: Barcelonan kesäolympialaisten 1992 taitouinnissa kilpailtiin kahden lajin, naisten yksin- ja pariuinnin, mitaleista.


title: Punainen lanka

text: Punainen lanka on Yle TV2:n toistaiseksi lakkautettu asiapitoinen keskusteluohjelma. Maarit Tastulan juontamassa ohjelmassa on vieraillut mm. lastenpsykiatri Raisa Cacciatore, presidentin puoliso Tellervo Koivisto, Helsingin vuoden 2005 maailmanmestaruuskilpailujen pituushypyn finaalin pronssimitalisti Tommi Evilä. Ohjelman viimeinen jakso esitettiin 4. kesäkuuta 2008 ja vieraana oli näyttelijä Samuli Edelmann.


title: Punainen lanka

text: Ohjelman johtoajatuksena on, että jokaisella vieraalla on oma punainen lankansa, oma maailmankuvansa, josta hän ohjelmassa kertoo. Ohjelma pyrkii avartamaan katsojan ymmärrystä haastateltavan - ja tämän maailman - avulla.


Slovakian tasavallan kansallinen neuvosto () on Slovakian yksikamarinen kansanedustuslaitos. Sen muodostavat 150 kansanedustajaa, jotka valitaan suhteellisen vaalitavan vaaleilla neljäksi vuodeksi kerrallaan. Neuvosto on päätösvaltainen, jos äänestykseen osallistuu vähintään 76 edustajaa. Maassa ei ole vaalipiirijakoa, vaan kaikki äänestävät samoja ehdokkaita.


Slovakian parlamentin nimi on ollut Slovakian tasavallan kansallinen neuvosto lokakuusta 1992 alkaen. Sen edeltäjä, Slovakian kansallinen neuvosto, päätti vuosina 1969–1992 osasta asioita, jotka kuuluivat Tšekkoslovakian osana olleelle Slovakialle.


title: Slovakian tasavallan kansallinen neuvosto

text: Vuoden 2006 vaaleissa sosiaalidemokraatit "(Smer – sociálna demokracia)" saivat 50 paikkaa, kristillisdemokraattien liitto "(Slovenská demokratická a kresťanská únia – Demokratická strana)" 31 paikkaa ja slovakkien "(Slovenská národná strana)" ja unkarilaisten "(Strana maďarskej koalície - Magyar Koalíció Pártja)" kansallispuolueet kumpikin 20 paikkaa.


text: Maaliskuussa 2012 järjestettiin ennenaikaiset parlamenttivaalit, jotka voitti Slovakian sosialidemokraattinen puolue Smer ja sai 44,4 prosenttia eli 84 paikkaa. Äänestysprosentti oli vajaat 60. Toiseksi eniten ääniä sai kristillisdemokraattien ja tuoreen oikeistopuolueen vaaliliitto. Niiden yhteinen saalis oli 16 paikkaa. Korruptioskandaalissa ryvettynyt oikeistolainen SDKU-DS metti maineensa korruptioskandaalissa ja sen paikkaluku jäi 11 parlamenttipaikkaan ja kannatus putosi parissa vuodessa 15 prosentista kuuteen. Maassa ajauduttiin ennenaikaisiin vaaleihin Euroopan väliaikaisen kriisirahaston kasvattamisen vuoksi.


title: Petsamo-yhtiö

text: Oy Petsamo Ab eli Petsamo-yhtiö oli Suomen valtion vuonna 1921 perustama yhtiö, jonka tarkoituksena oli hoitaa ja edistää Petsamon kalastusta ja elintarvikehuoltoa. Väärinkäytösten vuoksi yhtiön toiminta kärsi pahoin, ja toiminta lopetettiin tappiollisena vuonna 1926.


title: Petsamo-yhtiö

text: Suomi sai Petsamon haltuunsa Tarton rauhansopimuksessa vuonna 1920. Alue oli harvaan asuttu, köyhä ja poikkesi elinkeinojensa puolesta muusta Suomesta: pääelinkeinot maatalouden rinnalla olivat kalastus ja poronhoito. Hallitus asetti heti rauhansopimuksen jälkeen asiantuntijakomitean suunnittelemaan Petsamon hallintoa ja kehittämistä. Kiireellisimmiksi katsottiin elintarvikekysymykset ja kalakaupan järjestäminen.


title: Petsamo-yhtiö

text: Komitea ehdotti Petsamoon perustettavaksi yhtiön, joka harjoittaisi kalataloutta sekä hoitaisi elintarvikehuollon ja vähittäiskaupan alueella. Komitean mukaan valtion tulisi omistaa yhtiöstä puolet. Yhtiön perustamisen valmistelu alkoi syksyllä 1920 sisäasiainministeriön johdolla.


title: Petsamo-yhtiö

text: Päätös yhtiön perustamisesta tehtiin toukokuussa ja perustamiskokous pidettiin 8. elokuuta 1921. Yhtiön osakkeista valtio merkitsi 2 500 kappaletta, loput 2 449 jakaantuivat 13 yksityishenkilön kesken. Yhtiön hallintoneuvostoon valittiin kuusi henkilöä, valtion edustajiksi kalastushallituksen ylijohtaja Toivo Järvi, varatuomari Väinö Tanner ja pankinjohtaja Mauri Honkajuuri, sekä kolme yksityistä omistajaa. Hallintoneuvosto valitsi yhtiön käytännön toimintaa hoitamaan johtokunnan, johon kuului hallintoneuvostosta yhtiön suuromistaja, toimitusjohtajaksikin valittu apteekkari B. Adler ja kaksi ulkopuolista henkilöä, merikapteeni Björklöf ja pormestari Panula. Johtokuntaan ei valittu valtion edustajia.


title: Petsamo-yhtiö

text: Yksityisomistajat vaativat pian yhtiölle ostettavaksi aluksia suurimittaista merikalastusta varten. Valtion edustajien vastustuksesta huolimatta yhtiö osti moottorialus "Avancen" 1,3 miljoonan markan hintaan. Pian yhtiön toiminta sekaantui yksityisosakkaiden muihin liiketoimiin. Yksityisomistajia oli osakkaana Oy Murman Fiskeriet Ab:ssä, joka oli menossa konkurssiin maksukyvyttömänä. Nämä pyrkivät myymään Petsamo-yhtiölle huonokuntoisen "Silvia"-höyrylaivan. Myyntiä varten alus oli korjattava, joten toimitusjohtaja Adler lainasi suuria summia Petsamo-yhtiön varoja "Silvian" korjaustöihin ja sai vakuutena kiinnityksen alukseen. Alus vuokrattiin Petsamo-yhtiölle, jonka piti kuitenkin lunastaa alus telakalta ennen kuin sai laivan käyttöönsä. Lisäksi yhtiölle ostettiin korkeaan hintaan kelvotonta tavaraa yhtiön suurosakkaiden lähipiiristä.


title: Petsamo-yhtiö

text: Marraskuussa valtion edustajat pitivät yhtiössä tilintarkastuksen, jossa havaittiin toimitusjohtaja Adlerin nostaneen kassasta 1,3 miljoonaa markkaa. Adler ja johtokunnan jäsen Björklöf erotettiin. Tammikuussa yhtiön johto vaihdettiin valtion edustajia lukuun ottamatta. Yhtiön tulos oli vuonna 1921 raskaasti tappiollisenen: tappiota kertyi 1,8 miljoonaa markkaa.


title: Petsamo-yhtiö

text: Yksityisomistajien maksamattomat osakkeet lunastettiin valtiolle, joka tämän jälkeen omisti 98 prosenttia yhtiöstä. Saatavat Oy Murman Fiskeriet Ab:ltä menetettiin, koska yhtiö oli konkurssissa. Entisen toimitusjohtajan palkkaamaa henkilökuntaa erotettiin. "Avance"-laiva yritettiin myydä, koska sen ylläpito kävi kalliiksi.


title: Petsamo-yhtiö

text: Yhtiölle määritettiin uusi toimintalinja. Yhtiön tuli hoitaa Petsamon elintarvikehuolto ja avustaa alueen asukkaita heidän tuotteidensa myynnissä. Petsamo-yhtiö sitoutui pitämään alueella myymälöitä ja myymään tuotteet kauppa- ja teollisuusministeriön määräämin hinnoin. Myymälät perustettiin Salmijärvelle, Parkkinaan ja Kalastajasaarentoon. Myynnistä asukkaille yhtiö sai 10 prosentin, ulkopuolelle viennistä 5 prosentin osuuden. Norjaan vietiin petsamolaisilta ostettua hylkeenrasvaa ja turskaa. Yhtiö sai myös Valtion viljavaraston Petsamon varastot hoitaakseen.


title: Petsamo-yhtiö

text: Vanhan hallinnon aikana tehtyjen väärinkäytösten ja maksamattomien pääomien johdosta vuoden 1922 tulos oli 2,3 miljoonaa markkaa tappiollinen. Myyntiä oli kertynyt 250 000 markkaa. "Avance"-laivan ylläpitokulutkin olivat myyntituloja suuremmat.


title: Petsamo-yhtiö

text: Vuonna 1923 yhtiön toimintaa pyrittiin järkeistämään ja menoja karsimaan. "Avance"-laiva ankkuroitiin pysyvästi. Sillin kalastus ei onnistunut, mutta turskaa vietiin kuivattuna Etelä-Suomeen. Tilinpäätöksessä tappiot saatiin pienennettyä 180 000 markkaan. Vuoden 1924 tappiot olivat 150 000 markkaa.


title: Petsamo-yhtiö

text: Petsamo-yhtiön kulutustavarakauppa ei ollut saavuttanut petsamolaisten luottamusta. Paikalliset pitivät yhtiön toimintaa vieraana ja hinnoittelua epäoikeudenmukaisena. Vuonna 1924 paikallinen väestö perusti Petsamoon Petsamon Osuuskaupan. Osuuskauppa veti alueen kuluttajakaupan, jolloin Petsamo-yhtiön talous hankaloitui entisestään.


title: Petsamo-yhtiö

text: Vuonna 1926 aloitettiin yhtiön lopettaminen jatkuvien tappioiden vuoksi. Asiaa oli suositellut jo kaksi vuotta aikaisemmin valtioneuvoston asettama Östen Elfingin johtama komitea. Yhtiön varastot ja omaisuus myytiin pilkkahinnalla, lähinnä valtiolle. Yhtiö lopetettiin vuonna 1929.


title: Afrikantöpökerttuset (suku)

text: Afrikantöpökerttuset ("Sylvietta") on afrikantöpökerttusten heimoon kuuluva varpuslintusuku. Aiemmin suku luettiin kuuluvaksi kerttujen heimoon. Afrikantöpökerttusiin kuuluu BirdLifen mukaan yhdeksän lajia.


title: Kenttärangaistusleiri III

text: Kenttärangaistusleiri III () oli jatkosodan aikainen natsi-Saksan vankileiri, joka sijaitsi vuonna 1942 Taivalkoskella Pohjois-Suomessa. Sinä aikana kun leiri sijaitsi Suomessa, lähes puolet vangeista menehtyi tauteihin, aliravitsemukseen tai vartijoiden surmaamana.


title: Kenttärangaistusleiri III

text: Kenttärangaistusleiri III perustettiin "Torgau-Brükenkopsin sotilasvankilassa" Saksassa 1. elokuuta 1942. Rangaistusvangit olivat pääasiassa poliittisia vankeja, Saksan hallituksen vastustajia, mutta leirillä oli myös tavanomaisia rikollisia. Noin 550 rangaistusvankia laivattiin elokuun aikana Pietarsaareen. Sieltä matka jatkui junalla ja jalkamarssilla Taivalkosken Metsäkylän "Isokumpu" nimisen tilan maille. Tilan mailla sijaitsi jo ennestään neuvostoliittolaisille sotavangeille perustettu leiri.


title: Kenttärangaistusleiri III

text: "Kenttärangaistusleiri III" muutettiin vuoden 1943 alusta "Kenttärangaistusosasto 19:ksi" () ja sijoitettiin Seplinoon Leningradin edustalle, mutta muutamia kurinpitovankeja jätettiin Hyrynsalmen–Kuusamon kenttäradan rakennustöihin.


title: Kenttärangaistusleiri III

text: Miehet tekivät metsä- ja kaivutöitä Hyrynsalmen-Kuusamon -kenttärataa varten. Kenttärangaistusleirin järjestyksen ylläpidosta vastasi erillinen SS-osasto. Aamulla työmaalle siirtyessään vankien oli marssittava paraatimarssia nelijonossa Erikaa laulaen. Tahdissa sekoavia vartijat hakkasivat. Puut kaadettiin kirveillä, maankaivu tapahtui kuokilla ja hakuilla. Rungot siirrettiin metsästä kantamalla. Miesten vaatetus oli hyvin kehnoa, lähinnä ryysyjä. Talvellakin useimmat joutuivat tekemään työtä avokäsin, vaikka alueella oli tammikuussa 1943 30 asteen pakkasia.


title: Kenttärangaistusleiri III

text: Karusta ilmastosta, kovasta työstä, heikosta muonituksesta ja huonoista olosuhteista johtuen suurin osa rangaistussotilaista sairastui lyhyessä ajassa. Joidenkin lähteiden mukaan vankien määrä aleni ensimmäisen puolen vuoden aikana 550:stä noin 300:een.


title: Kenttärangaistusleiri III

text: Rangaistusvangit saattoivat joutua surmatuiksi pienimmästäkin syystä. Rangaistussotilaiden saapuessa Metsäkylän koululle eräs vanki etuili ruokajonossa, jolloin hänet siirettiin sivuun ja ammuttiin välittömästi.


title: Kenttärangaistusleiri III

text: Suomalaisen silminnäkijän mukaan vankeja roikotettiin ranteistaan sidottuna puiden varaan kiinnitetyissä poikkipuissa kuolemaansa asti. Kiinni saadut karkaamista yrittäneet vangit ammuttiin paikalle..


title: Alueellistaminen

text:
Alueellistaminen on termi, jota käytetään valtionhallinnon yksiköiden ja toimintojen uudelleensijoittelusta pääkaupunkiseudun ulkopuolelle. Valtioneuvosto on linjannut strategiassaan vuonna 2001 toiminnan perusteluksi sen, että valtion oman työvoiman saannin turvaaminen pääkaupunkiseudulla johtaa kiristyvään kilpailuun yksityisten toimialojen kanssa, koska vuodesta 2003 alkaen työmarkkinoille tulevat ikäluokat ovat ensimmäistä kertaa pienempiä kuin eläkeiän saavuttavat. Tämä ongelma ratkaistaan valtion toimintojen ja yksiköiden alueellisella uudelleen sijoittamisella, koska muussa tapauksessa tilanne johtaisi kasvaviin palkkakustannuspaineisiin ja vaikeuksiin saada valtiolle
ammattitaitoista henkilökuntaa.


title: Alueellistaminen

text: Strategian mukaan valtionhallinnon toimintoja alueellistetaan toimintojen uudelleen organisoinnin, laajentamisen tai supistamisen yhteydessä, sijoitettaessa olemassa olevia toimintoja pääkaupunkiseudun ulkopuolelle, sekä alue- ja paikallishallinnon organisaatiota muutettaessa. Toimintojen alueellisella sijoittamisella tuetaan aluekehityksen tavoitteita ja niiden pohjalta tehtyjä hallituksen päätöksiä. Valtioneuvoston mukaan sijoittamalla valtion toimintoja pääkaupunkiseudun ulkopuolelle parannetaan tuotannon, työllisyyden sekä alue- ja yhdyskuntarakenteen alueellista tasapainoa ja tuetaan kohdealueiden kasvuedellytyksiä. Samalla hillitään pääkaupunkiseudun nopeaa kasvua ja helpotetaan siitä johtuvia ongelmia.


title: Alueellistaminen

text: 1970-luvulla vastaavaa aluepolitiikkaa sanottiin hajasijoittamiseksi.


title: Alueellistaminen

text: Alueellistamisesta on seurattu vuosina 2006-2011. Työpaikkoja on alueellistettu 3722, mutta ilmeisesti vain 264 työntekijää on muuttanut työpaikkansa perässä ja siksi hallinnosta on kadonnut vuosikymmenten osaaminen ja kokemus, joka on Helsingin Sanomien mukaan ratkaisevan tärkeää etenkin keskeisissä asiantuntijatehtävissä.


title: Alueellistaminen

text: Valtion työmarkkinalaitoksen johtaja Teuvo Metsäpelto pitää tilannetta ongelmallisena ja sanoo uskovansa, että hallitus luuli henkilöstön muuttavan työpaikkojen mukana.


title: Alueellistaminen

text: Lääkelaitoksen (nykyään Fimea) alueellistaminen vuonna 2009 herätti huomattavaa vastustusta. Lääkelaitoksen henkilökunta vastusti jyrkästi ministeri Liisa Hyssälän kaavailemaa alueellistamista Kuopioon ja sitä, että henkilöstöä ei kuultu. Henkilökunnan mukaan alueellistaminen hävittäisi vuosien aikana kertyneen osaamisen ja tiedon ja heikentäisi lääketurvallisuutta, lisäisi matkakustannuksia ja vähentäisi tehollista työaikaa.


title: Alueellistaminen

text: Myös oikeuskansleri moitti lääkelaitoksen alueellistamista: siirtopäätös tehtiin liian nopeasti ja ilman kunnon valmistelua.


title: Luettelo Buffalo Sabresin pelaajista

text: Buffalo Sabres on yhdysvaltalainen jääkiekkoseura Buffalosta, New Yorkin osavaltiosta. Sabres pelaa National Hockey Leaguessa, sen koilisessa divisioonassa ja itäisessä konferenssissä. Sabres perustettiin 1970 NHL:än laajentumisen yhteydessä. 29. joulukuuta 2008 35 maalivahtia sekä 335 kenttäpelaaja on pelannut vähintään yhden runkosarjaottelun tai pudotuspeliottelun Sabresissa.


title: Luettelo Buffalo Sabresin pelaajista

text: Seitsemän entistä Buffalo Sabresin pelaajaa on valittu Hockey Hall of Fameen: Dick Duff, Grant Fuhr, Clark Gillies, Dale Hawerchuk, Tim Horton, Pat LaFontaine sekä Gilbert Perreault. Dominik Hasek voitti Sabresissa pelatessaan kaksi NHL:n arvokkaimalle pelaajalle myönnettävää Hart Memorial Trophya ja lisäksi kuusi liigan parhaalle maalivahdille annettavaa Vezina Trophya. Tom Barrasso voitti myös Vezinan pelatessaan Buffalossa ja kaudella 1979-1980 Don Edwards ja Bob Sauvé voittivat yhdessä palkinnon Sabresille. Barrasso voitti myös kauden tulokkaalle annettavan Calder Memorial Trophyn pelatessaan Buffalossa. Myös Perreault voitti saman palkinnon Buffalossa.


Luettelo Buffalo Sabresin pelaajista


title: Luettelo Buffalo Sabresin pelaajista

text:
"Kaudet"-sarakkeeseen on merkitty pelaajan ensimmäisen kauden alkuvuosi ja viimeisen kauden loppuvuosi. Esimerkiksi: jos pelaaja pelasi ensimmäisen pelinsä kaudella 2000-2001, taulukossa lukee alkuvuosi 2000, riippumatta siitä, aloittiko hän pelaamisen ennen joulua vai vasta vuoden 2001 puolella.
"Tilastot päivitetty kauden 2008-2009 päätyttyä."


title: Pavel Jozef Šafárik

text: Pavel Jozef Šafárik (muita kirjoitusasuja: "Safáry", "Schaffáry", "Schafary", "Saf(f)arik", "Šafarík", "Szafarzik"; tšekiksi Pavel Josef Šafařík, nykyslovakiksi "Pavol Jozef Šafárik", saksaksi "Paul Joseph Schaffarik", latinaksi "Paulus Josephus Schaffarik", unkariksi "Pál József Saf(f)arik") (13. toukokuuta 1795 Kobeliarovo, Unkari – 26. kesäkuuta 1861 Praha, Böömi) oli filologi, historioitsija, kansatieteilijä ja runoilija. Häntä pidetään Josef Dobrovskýn ja Jernej Kopitarin ohella slavistiikan tieteenalan kehittäjänä.


title: Pavel Jozef Šafárik

text: Šafárik toimi serbialaisortodoksisen koulun rehtorina Novi Sadissa, kunnes asettui Prahaan vuonna 1833. Šafárikia pyydettiin 1841 Berliiniin slaavilaisen filologian osastolle, mutta hän halusi jäädä kotimaahansa.


title: Pavel Jozef Šafárik

text: Šafárik kirjoitti pääosin tšekiksi ja saksaksi. Hän piti itseään kuitenkin slovakkina ja hän esimerkiksi kritisoi Ľudovít Štúrin ehdottamaa slovakian kirjakieltä.


title: Salzburgin vuosikirjat

text: Salzburgin vuosikirjat tai Annales Iuvavenses olivat annaaleja, joita kirjoitettiin 800- ja 900-luvuilla Salzburgissa. Vuosikirjat ovat säilyneet vain osittain 1100-luvulla kirjoitetuista kopioista.


title: Salzburgin vuosikirjat

text: Salzburgin vuosikirjoista löytyy ainoita mainintoja Saksan kuningaskunnasta ennen 1000-luvun loppua. Vuosikirjojen mukaan baijerilaiset ja jotkut muut itäfrancialaiset valitsivat Arnulfin kuninkaaksi Henrikin sijaan. Tämä tieto saattaa kuitenkin olla myös lisäys 1100-luvulta. Salzburgin vuosikirjat on ainoa lähde baijerilaisten yritykselle salamurhata kuningas Kaarloman.


title: Trev Broudy

text: Trev Broudy (s. 21. lokakuuta 1968 Santa Barbara, Kalifornia) on yhdysvaltalainen näyttelijä ja entinen malli, joka tuli tunnetuksi jouduttuaan kolmen miehen pahoinpitelyksi. Seurauksena hän vietti 10 päivää koomassa ja menetti kuntoutuksesta huolimatta puolet näkökyvystään.


title: Trev Broudy

text: Kameran edessä Broudy näytteli muun muassa elokuvissa "Ivansxtc", "The Fluffer" ja "Surge of Power", sekä televisiosarjoissa "Joey", "Will & Grace", "Tuho-osasto", "Gilmoren tytöt" ja "West Wing". Onnettomuutensa jälkeen hän tehnyt enimmäkseen äänirooleja toimien useimmiten mainosäänenä televisiossa. Broudy lainasi ääntään vuonna 2006 videopeleihin "" ja "Splinter Cell: Double Agent".


title: Suur-Määri

text: Suur-Määri eli Suur-Moravia oli länsislaavilainen valtio, joka vaikutti Keski-Euroopassa vuodesta 833 aina 900-luvun alkupuolelle saakka. Siihen kuuluivat nykyisen Määrin lisäksi Böömi, Slovakia ja Unkari.


title: Suur-Määri

text: Valtio syntyi, kun ruhtinas Mojmír I yhdisti kaksi naapurivaltiota Morava-joen tai Tonavan varrella. Pyhät Kyrillos ja Metodios saarnasivat alueella kristinuskoa, ja saivat aikaan kulttuurillisen yhtenäistymisen. Heidän kehittämänsä kyrillisen kirjaimiston edeltäjä glagoliittinen kirjaimisto levisi ja säilyi Suur-Määrissä. Suur-Määri joutui jatkuvasti sotimaan Frankkien valtakuntaa vastaan, mutta madjaarien hyökkäykset tuhosivat sen lopulta kokonaan. Valtakunnan maat ja omaisuus jakaantuivat Puolan, Unkarin, Böömin ja Pyhän saksalais-roomalaisen keisarikunnan kesken.


title: Bernin Alpit

text: Bernin Alpit eli "Bernin Oberland" (saks. "Berner Alpen" tai "Berner Oberland") on Keski-Alppien osa Sveitsissä. Bernin Alpit sijaitsevat Bernin, Valais’n, Luzernin, Obwaldenin, Fribourgin ja Vaudin kantoneissa.


title: Bernin Alpit

text: Korkein Bernin Alppeihin kuuluva huippu on Finsteraarhorn (4 274 m).


title: Bernin Alpit

text: Bernin Alppien alue on määritelty monin tavoin. Soiusan määritelmä on laajin, vuorikiipeilyjärjestö SAC:n suppein. Kaikissa määrittelyissä etelärajana on Rhônejoki.


title: Bernin Alpit

text: Bernin Alpit on Soiusan laajimman määrittelyn mukaan () itä–länsi-suunnassa 140 kilometriä pitkä vuoristoalue Genevenjärven kaakkoisnurkasta Reussjoelle ja Vierwaldstätterseen kaakkoisnurkkaan. Leveyttä alueella on 25–30 kilometriä Rhônelta Col de la Croix’n, Grosse Scheideggin ja Jochpassin solille. Bernin Alppien pohjoispuolinen vuoristoalue on Sveitsin Etu-Alppeja.


title: Bernin Alpit

text: Suppeamman määrittelyn mukaan () Bernin Alpit ulottuvat Gemmipassilta Grimselsolalle ja Aarelle sekä Furkasolalle. Aaren ja Reussin välinen alue Grimselsolan itäpuolella on Urin Alppeja. Gemmipassin länsipuolinen alue on Vaud’n Alppeja. Vuoristoalueen pituus on tällä määrittelyllä 70 kilometriä.


title: Bernin Alpit

text: Bernin Alpit on Grajisten Alppien, Valais’n Alppien ja Berninan Alppien ohella yksi Alppien korkeimmista vuoristoalueista käsittäen muutamia yli 4 000 metriä korkeita huippuja. Yli 3 000 metrin korkuisia huippuja alueella on runsaasti.


title: Namelli

text: Namelli on suomalainen makeisvalmistaja. Yritys aloitti toimintansa vuonna 1989 Jyväskylän maalaiskunnan Vaajakoskella. Vuonna 2000 yritys aloitti makeistuotannon Suomussalmella, jossa toimii myös yrityksen tuotekehitys sekä markkinointi ja hallinto. Suomussalmella sijaitsee myös tehtaanmyymälä. Yrityksellä on käytössä tuotteissaan Suomalaisen Työn Liiton avainlippu-merkki.


title: Namelli

text: Yritys hakeutui konkurssiin marraskuussa 2015. Konkurssiin hakeutumisen syyt olivat varojen loppuminen, toiminnan tappiollisuus sekä yrityksen ylisuuret velat. Yritykselle oltiin hakemassa jatkajaa, ja se löytyi kun Finlandia Candy osti sen tammikuussa 2016.


title: Katie King

text: Katie King on yhdysvaltalainen jääkiekkoilija. Hän oli mukana voittamassa Naganon olympialaisissa kultaa, hopeaa Salt Lake Cityn olympialaisissa, ja pronssia Torinon olympialaisissa 2006. Hän on valmistunut Brown Universitystä vuonna 1997. Torinossa talviolympialaisissa 2006 hän teki hattutempun Suomea vastaan pronssiottelussa.


title: Kumi- ja Nahkatyöväen Liitto

text: Kumi- ja Nahkatyöväen Liitto (KNL) (1970-luvun alkuun asti Suomen Nahka-, Jalkine- ja Kumityöväen Liitto) oli vuosina 1930–1993 toiminut suomalainen SAK:hon kuulunut ammattiliitto. KNL:n toiminta päättyi, kun järjestö yhdistyi Kemian Työntekijäin Liiton (1970–1993) kanssa muodostaen uuden Kemianliiton.


title: Kumi- ja Nahkatyöväen Liitto

text: Järjestön edeltäjä oli Suomen Nahka- ja Kumiteollisuustyöväen Liitto, joka lakkautettiin vuonna 1930. Sotien jälkeen liitossa käytiin suuntataistelua, jonka hävisivät järjestöä aiemmin hallinneet sosiaalidemokraatit ja valtaan nousivat kommunistit. 1970-luvulla KNL oli ainoa SKP:n "taistolaisen" opposition hallitsema ammattiliitto. Opposition riveissä vaikuttanut Väinö Huhtamäki toimi KNL:n puheenjohtajana 20 vuotta. Vuoden 1982 liittokokousvaaleissa sosiaalidemokraatit saivat 51,7 prosenttia äänistä kansandemokraattien jäädessä 48,3 prosenttiin.


title: Kumi- ja Nahkatyöväen Liitto

text: Vuonna 1967 liitossa oli 6 300 jäsentä ja kolme vuotta myöhemmin 8 900. Vuonna 1983 jäsenmäärä oli 15 900. Liiton äänenkannattaja oli 1956–1993 ilmestynyt "Kumi- ja Nahkatyöläinen", jota edelsi "Pinkoja" (1950–1956). KNL kuului Kansan Sivistystyön Liittoon vuosina 1966–1984.


title: Naantalin voiteluainetehdas

text: Naantalin voiteluainetehdas on Naantalissa sijaitseva, vuonna 1957 perustettu Pohjoismaiden suurin moottori- ja vaihteistoöljyjä, laivaöljyjä sekä muita öljyjä teollisuuden käyttöön valmistava tehdas. Naantalissa valmistetaan noin sataa erilaista tuotelaatua ja 900 tuotepakkausyhdistelmää. Euroopassa Mobil 1 -moottoriöljyä valmistetaan Naantalin lisäksi ainoastaan Ranskassa. Naantalin tehtaalla työskentelee noin 85 työntekijää. Tehtaan omistaa Exxon Mobil Finland Oy Ab, joka on maailman suurimman öljyn tuottajan ja myyjän Exxon Mobil Corporationin tytäryhtiö.


title: Naantalin voiteluainetehdas

text: Naantalin voiteluainetehtaan toimintoihin kuuluvat sekoitus, täyttö, laboratoriotutkimukset, varastointi ja toimitukset. Ainoastaan tuotekehitys tehdään Yhdysvalloissa.


title: Naantalin voiteluainetehdas

text: 1950-luvulla heräsi tarve perustaa voiteluainetehdas Suomeen, kasvavan kotimaisen kulutuksen turvaamiseksi. Paikaksi valittiin Naantali, luonnonsataman ja hyvän meriyhteyden takia. Naantalin kaupunki ja Mobil Oil sopivat 1. tammikuuta 1956 voiteluainetehtaan rakennuspaikasta Naantalin satamaan. Sekoittamon ja varaston rakennustyöt alkoivat nopeasti sopimuksen allekirjoittamisen jälkeen ja ensimmäinen perusöljytoimitus saapui satamaan heinäkuussa 1957. Kokonaisuudessaan tehdas oli valmis vuoden 1957 loppuun mennessä.


title: Naantalin voiteluainetehdas

text: 1990-luvun lopulla Exxon ja Mobil fuusioituivat ja emoyhtiö ExxonMobil aloitti Naantalin tehtaalla Esso-tuotteiden valmistuksen. Esson tuotteiden vienti Naantalista aloitettiin vuonna 2003, kun Saksassa sijainnut voiteluainetehdas lopetti toimintansa.


title: Naantalin voiteluainetehdas

text: Tehtaan säilyminen Naantalissa ja Suomessa, johtuvat siihen tehdyistä investoinneista, joita on tehty yli 10 miljoonaa dollaria 2000-luvulla. Ne ovat olleet sidoksissa kansainvälisen talouden kehittymiseen. Neuvostoliiton hajoaminen ja uusien markkinoiden avautuminen Venäjälle ovat myös avittaneet tehtaan kehittymistä.


title: Naantalin voiteluainetehdas

text: Naantalin voiteluainetehdas sijaitsee strategisesti tärkeällä paikalla idänviennin kannalta, sillä 65 prosenttia tuotannosta suuntautuu Venäjälle. Myös Valko-Venäjä, Kazakstan, Ukraina ja Baltian maat ovat merkittäviä vientikohteita. Yhteensä tehtaan tuotteista 80 prosenttia menee vientiin.


title: Naantalin voiteluainetehdas

text: Voimakkaasti kasvaneen viennin ja kotimaan kysynnän vuoksi Naantalin tehtaan tuotanto on kolminkertaistunut 2000-luvulla. Tehtaan toimintoihin kuuluu sekoitus, täyttö, laboratoriotutkimukset, varastointi ja toimitukset. Tehtaassa valmistetaan päivittäin muun muassa noin 25 000 neljän litran pakkausta öljyä. Vuonna 2006 tehtaalla valmistettiin 72 miljoonaa litraa voiteluaineita.


title: Naantalin voiteluainetehdas

text: Naantalin voiteluainetehtaassa tuotteet pakataan litran ja neljän litran purkkeihin, 20 litran kanistereihin, tynnyreihin sekä tuhannen litran kontteihin. Lisäksi tuotteita toimitetaan säiliöautolla irtoöljynä. Voiteluaineista 90 prosenttia pakataan ja kymmenen prosenttia toimitetaan irtoöljynä. Purkitus tapahtuu automaattisesti, eikä tuotteisiin kosketa käsin missään vaiheessa. Neljän litran purkkeja pystytään täyttämään 100 kappaletta minuutissa.


title: Naantalin voiteluainetehdas

text: Raaka-aineet toimitetaan perusöljylaivalla Naantalin satamaan ExxonMobilin jalostamoilta Euroopasta. Perusöljylaiva käy Naantalin satamassa noin kolmen viikon välein ja toimittaa kerrallaan 3000 tonnia perusöljyä. Öljyistä ja lisäaineista sekoitetaan voiteluaineita kahdella eri menetelmällä, joko pulssi-ilmalla toimivissa sekoitussäiliöissä tai mekaanisissa sekoituskattiloissa. Yhdessä erässä voidaan valmistaa 4-300 tonnia voiteluainetta kerrallaan.


title: Naantalin voiteluainetehdas

text: Tehtaassa on oma laadunvarmistuslaboratorio, jossa varmistetaan tehtaaseen tulevien perusöljyjen ja lisäaineiden sekä lähtevien valmiiden voiteluaineiden laatu.


title: Naantalin voiteluainetehdas

text: Tehtaalla pakatut tuotteet toimitetaan rekka-autolla Turussa sijaitsevaan ulkoistettuun varastoon, johon varastoidaan myös ExxonMobilin muilta tehtailta saapuvat tuotteet.